Mudahnya Buat Sosej Ayam Homemade, Lebih Berkhasiat & Anak-Anak Pasti Suka!

Anak-anak mesti suka makan sosej kan, kalau boleh setiap minggu mesti disuruh beli sosej. Tetapi kalau makan dalam kuantiti yang banyak akan menjejaskan kesihatan mereka pula. Jom cuba resepi sosej homemade yang dikongsikan oleh Noor Saficka di Facebook.
PENULISmyResipi
MASAKANNusantara
TAHAP KESUKARANMedium
FAKTA MASAKAN

40 min
PENYEDIAAN

4 orang
HIDANGAN

SOSEJ AYAM HOMEMADEAnak-anak mesti suka makan sosej kan, kalau boleh setiap minggu mesti disuruh beli sosej. Tetapi kalau makan dalam kuantiti yang banyak akan menjejaskan kesihatan mereka pula. Jom cuba resepi sosej homemade yang dikongsikan oleh Noor Saficka di Facebook.
BAHAN-BAHAN
2 kg isi ayam

1 labu bawang putih

4 biji telur

6 sdb tepung ubi

Cukup rasa

Mixed herbs

Cendawan shitake kering (kisar kering)

Kredit: Noor SafickaCARA PENYEDIAAN
Kisar isi ayam dengan telur dan bawang putih.

Gaul dengan bahan yang lain.

Untuk yang sosej biasa tidak perlu letak cendawan.

Selepas itu masukkan di dalam piping bag. Masukkan dalam plastik aiskrim dan boleh rebus. Bagi air mendidih dahulu baru masukkan sosej.

Sudah masak, angkat, rendam di dalam air sejuk sekejap dan boleh keluarkan dari plastik.

Kongsi Resepi IniSertai Kami & Kongsikan Resipi AndaDaftar sekarang dan kongsikan resipi kebahagian anda dengan kami.

×


Mudahnya Buat Telur Masin Homemade Guna Telur Ayam, Rasa Pun Lagi Sedap!

Biasanya telur masin dibuat menggunakan telur itik kan? Ramai tak tahu,boleh guna telur ayam pun boleh juga rupanya. Hasilnya tetap sama macam telur itik.
Lagi satu, kalau beli yang dah siap harga boleh tahan mahal juga. Jadi apa kata kita cuba buat sendiri di rumah.
Paling best kalau buat telur masin ikut cara ni, kita boleh guna telur ayam saja. Jimat pun jimat! Jom lihat cara-caranya di bawah.
CARA BUAT TELUR MASIN GUNA TELUR AYAM
Bahan-bahan:

10 biji telur ayam
250g garam kasar
Air secukupnya
10 ulas bawang putih
Sedikit cili padi – ikut selera masing-masing

Cara penyediannya:

Bersihkan telur ayam tersebut.
Sementara itu, larutkan garam bersama air secukupnya.
Hiris halus bawang putih dan cili padi.
Selepas itu, masukkan telur yang sudah dibersihkan tadi ke dalam bekas berisi air garam. Masukkan sekali hirisan bawang putih dan cili padi.
Kemudian tambahkan lagi air ke dalam bekas telur tadi sehingga melepasi paras telur.
Tutup bekas itu dan biarkan rendam selama 10 hingga 15 hari sahaja.
Selepas tempoh masa itu, telur sedia untuk direbus menggunakan air rendamannya. Rebus selama 30 minit dan sedia untuk dijadikan.

Telur masin homemade siap! Selamat mencuba.

Kredit: Dapur Indonesia
Baca juga: Petua Telur Rebus Supaya Mudah Untuk Dikupas & Cantik Tanpa Cacat Cela


Mudahnya Nak Buat Gulai Darat Daging, Tak Perlu Tumis Pun

Kalau kenduri di Kelantan, wajib masak gulai darat tak kira gulai darat daging atau ayam sebab masakan ini tidak perlu susah-susah nak menumis.
Hanya perlu satukan semua bahan dan renehkan sampai kuahnya pecah minyak dan daging empuk. Oleh kerana itu, gulai darat ataupun gulai kawah ini sentiasa menjadi pilihan setiap kali majlis kenduri.
Seorang pengguna Facebook, Wan Muhammad Hafiz Satar berkongsikan resipi gulai darat tak perlu tumis untuk rujukan ramai. Lihat resipi lengkap di bawah jika ada yang mahu mencuba. Semoga bermanfaat!
Resipi Gulai Darat Daging Tak Perlu Tumis

Bahan-bahan:

1 kg daging
Serbuk rempah gulai darat (kalau tiada, pakai rempah kari pun boleh)
200ml santan (kotak kecil)
1/2 keping gula melaka
Asam keping
1 sudu besar kerisik
Garam
Serbuk perisa (kalau suka)

Bahan-bahan kisar:

4 ulas bawang merah
1 sudu besar cili kering kisar
2-3 hiris lengkuas
1 inc kunyit hidup
1 inci halia
1/2 sudu ketumbar

Cara-cara:
1. Satukan bahan kisar, rempah gulai darat dan daging. Masak atas dapur sehingga agak-agak daging kecut dan empuk boleh masukan asam keping.

2. Setelah daging lembut, masukan santan dan kacau rata. Masak sehingga kuah sedikit terbit minyak.
3. Masukan garam, gula melaka, kerisik dan serbuk perasa kalau suka.

4. Sesuaikan rasa dan bolehlah diangkat. Selamat mencuba!

Kredit: Wan Muhammad Hafiz Satar
Baca juga: Rindu Nasi Minyak Kenduri? Jom Buat Sendiri Kat Rumah Ikut Resipi Ini


Murtabak Mini Ala-ala Bazar Ramadan, Balut Guna ‘INI’, Memang Sedap Dan Rangup!

Ada tak kat sini yang plan nak buat sendiri murtabak mini ala-ala bazar ramadhan? Kalau ada, apa kata kita ikut resipinya di sini.
Rasa bosan juga beli kat bazar ni. Macam syok pula kalau makanan berbuka tu kita masak sendiri di rumah. Dijamain bersih dan yang penting jimat duit poket. Kalau pegi bazar, niat keluar rumah nak beli 1 jenis kuih je, tapi balik nanti confirm berkuih-kuih di belinya.
Baca juga: Kulit Popia Keras Dan Kering? Ini Petua Nak Lembutkan Balik
Nafsu nak makan berbuka ni tak boleh nak ikut sangat. Nanti nak solat terawih pun dah tak larat, rasa ngantok dan rasa penuh je perut. Memandangkan dah ada resipi yang mudah untuk kita follow, apa kata kita cuba je buat sendiri murtabak mini ni kat rumah.
Resipi ini dikongsi oleh seorang pengguna Facebook iaitu Yanie Mansor. Memang sangat mudah dibuat dan balut hanya menggunakan kulit popia sahaja.
Tak perlu nak menguli tepung lagi untuk buat doh murtabak. Kita pakai je kulit popia. Lagi senang! Tekstur murtabak nanti akan lebih garing dari biasa. Confirm ada yang bertambah-tambah lah di buatnya.

RESIPI MURTABAK MINI

Bahan-bahan:

Kulit popia
isi ayam/ daging di cincang
3 biji kentang di potong dadu
3 sudu makan rempah kari
1 ulas bawang putih
2 biji bawang besar di potong dadu
Daun sup
Garam
Gula

Cara-cara membuat inti:
1. Tumis bawang yang dipotong dadu.
2. Masukkan rempah kari dan masukkan sedikit air. Masak rempah hingga pecah minyak.
3. Masukkan isi ayam/ daging dan masukkan kentang.
4. Seterusnya, masukkan air separas bahan-bahan yang dimasak. Jangan lebih nanti inti jadi lembik.
5. Kemudian, masukkan gula, garam dan masak sehingga kering.

Cara membalut murtabak:
1. Pecahkan 2 biji telur, pukul dan masukkan sedikit garam.
2. Kemudian, masukkan bahan-bahan inti yang dimasak tadi.
3. Masukkan daun sup dan daun bawang. Kacau hingga sebati.
4. Balut dengan kulit popia. Sedia untuk di murtabakkan.

Siap untuk dihidang!
Mudah je kan. Lepas ni kalau teringin nak buka puasa dengan murtabak mini ala-ala bazar ramadhan dah boleh buat sendiri je kat rumah. Boleh makan panas-panas dan banyak lagi.


Musim ‘Doyan’ Dah Tiba, Cuba 5 Resepi Durian Yang Simple Ini

Musim durian dah datang komer! Hari ini min nak kongsikan beberapa resepi yang korang boleh cuba.
Bagi penggemar raja buah ini, mesti kadang-kadang buntu sebab banyak sangat lebihan durian dan jemu nak buat tempoyak je kan?
Jom kita scroll beberapa idea untuk dibuat.

1. Aiskrim Durian

Bahan-bahan:
1/2 cawan Durian
1 – 2 Sudu besar Susu Pekat
250 ml Krim Putar
1/2 sudu kecil Ovalette
1/2 sudu kecil Esen Vanila
Pewarna Makanan (Kuning)
Cara-cara:
1. Kisarkan durian sehingga hancur. Masukkan susu dan kisar lagi.
2. Pukul krim putar (whipping cream) sehingga sedikit kembang.
3. Masukkan durian yang dikisar tadi, ovalette, esen vanila dan sedikit pewarna kuning dan pukul lagi sehingga adunan menjadi gebu.
4. Masukkan adunan ke dalam bekas yang bertutup dan bekukan.
Nota: Tak perlu kisar durian terlalu hancur jika nak ada rasa ketulan isi durian.

2. Cucur Durian

Bahan-bahan:
1 cawan tepung gandum
3/4 cawan air
1 sudu kecil garam
3 ulas durian

Cara-cara:
1. Tepung, garam dan air kacau hingga licin. Pastikan tepung tak terlalu cair dan tak terlalu keras. Celup ulasan durian masuk dalam tepung.
2. Gorengkan hingga jadi keperangan.

3. Pulut Durian

Bahan-bahan:
0-15 ulas durian.Kami guna D24
3 cawan beras pulut bukan tepung beras pulut ya
3 cawan air kosong
2 cawan santan pekat
2 ketul gula melaka kerek
1 helai daun pandan
Garam gula secukupnya
Cara-cara:
1. Rendam beras pulut 1-2 jam untuk melembutkannya. Cara tanak pulut ini pula, masukkan 3 cawan beras pulut tadi, 3 cawan air, sedikit garam dalam anggaran 1/2 sudu teh. Jika guna periuk biasa, buka api kecil dan masukkan semua bahan dan masak dengan api kecil. Tutup periuk. Setelah hampir masak baru dikacau sedikit. Jika anda tanak pulut dengan rice cooker, selepas butang COOK menjadi WARM, kacau pulut sekejap dan tekan sekali lagi butang COOK dan biarkan ianya masak sepenuhnya. Ketepikan pulut.
2. Tambahkan 2 cawan santan pekat bersama 1 1/2 cawan air. Simpulkan sehelai daun pandan dan letak sedikit garam dalam anggaran 1/2 sudu teh untuk melemakkan kuah santan dalam pulut durian kita nanti. Masak dengan api sederhana sehingga mendidih dan tutup api.
3. Parut gula melaka dengan pemarut untuk dapatkan hasil yang cantik. Untuk menghidang pulut bagi elakkan dari melekat, alaskan plastik pembungkus nasi ke dalam bekas dan barulah dimasukkan pulut.
4. Barulah tak menyusahkan kita sewaktu basuh nanti.
5. Masukkan satu dua ulas durian, pulut sebanyak yang disukai, gula melaka parut dan tambah kuah santan tadi.

4. Kuih Bingka Durian

Bahan-bahan:
3 biji telur
1 cawan santan pekat
2 1/4 cawan air
2 cawan tepung gandum
3/4 cawan gula
1/2 sudu kecil garam
2 sudu besar mentega
1 1/2 cawan isi durian
pewarna kuning
sedikit bijan
Cara-cara:
1. Panaskan oven pada suhu 200C, lenser loyang 9×9 inci dengan mentega. Ketepikan.
2. Satukan bahan-bahan diatas kecuali isi durian dalam satu bekas, kacau dengan whisk hingga semua bersatu.
3. Masukkan isi durian dalam adunan dan gaul rata. Blend semuanya. 4. Tuangkan dalam bekas dan gaul sebati.
5. Tuang dalam loyang yang telah di panaskan tadi. Bakar selama 1 jam atau hingga masak. Kalau nak permukaannya berkerak, tambah masa pembakaran. Saya tambah 10 minit lagi guna api atas sahaja supaya permukaannya garing.
6. Bila dah masak, sejukkan dan bolehlah di potong dan dihidangkan.
Tips:
Nota: Sebelum tuang adunan dalam loyang/acuan, pastikan acuan/loyang di lenser dengan butter dan panaskan terlebih dahulu dalam 3 minit. Kemudian tuang adunan, taburkan bijan dan bakar sehingga masak. Boleh guna guna acuan bahulu pecah 8 utk adunan di atas dan dapat dalam 4 keping kuih.

5. Durian Crepe Simple

Bahan untuk kulit:
Empat sudu besar tepung gandum
Empat sudu besar tepung ubi
Dua sudu besar tepung jagung
Dua sudu besar tepung kastard
Satu biji telur ayam gred A/B ( jika gred c/d guna dua biji)
Satu cawan susu segar/susu kotak kecil 250ml
Tiga sudu besar air
Dua sudu besar minyak masak
Garam
Pewarna
Cara buat:
1. Gaulkn semua bahan diatas. Kemudian, tapis kerna tak nak kasi nampk ketul-ketul.
2. Pakai kuali yang non stick atau kuali yang tidak melekat.
Bahan untuk inti crepe
Bahan A: Whipping cream non dairy – puat sampai kembang dan berkilat.
Bahan B:
Satu cawan susu segar
Satu sudu besar tepung kastard
Satu sudu besar gula (jika suka manis sila tambah )
Isi durian (saya guna isi tiga biji durian.Tiga biji tau, bukan 3 ulas
1. Masak bahan B durian crepe di atas hingga agak pekat.
2. Dah siap, tutup api dan biarkan sejukkan seketika.
Penyediaan Durian Crepe:
1. Atas kulit durian crepe tadi, pipingkan dulu whipping cream non dairy yang telah kita putar.
2. Kemudian baru letak isi durian.
3. Piping sekali lagi whipping cream atas isi durian sebelum lipat.
4. Step akhir, simpan dalam peti ais. Berdasarkan pengalaman, durian crepe tahan lama lebih kurang dalam dua bulan jika simpan pada bahagian sejuk beku. Cara nak buat durian crepe mudah je kan. Selamat mencuba semua.

Baca Juga: Musim Durian Datang Lagi, Jom Cuba Petua Hilangkan Bau Durian & Kurangkan Panas Badan!


Musim Durian Datang Lagi, Jom Cuba Petua Hilangkan Bau Durian & Kurangkan Panas Badan!

Musim durian datang lagi di negara kita dan sudah pastinya mesti ramai di antara korang sudah mula beli durian banyak-banyak untuk simpan stok di rumah. Ada yang suka makan durian begitu sahaja dan ramai juga yang suka masaknya menjadi serawa durian. Makan dengan pulut bersama santan memang sedap.
Tetapi bila dah makan durian dalam kuantiti banyak badan kita akan mula rasa panas dari dalam dan semestinya tangan kita bau durian yang sangat kuat. Tetapi jangan risau ada petua nak hilangkan bau durian dan kurangkan panas badan selepas makan durian. Jom cuba petua ini.
1. Petua elak panas badan selepas makan urian

Selepas makan durian tuangkan air mineral di dalam pangsa durian dan minum airnya.
Makan buah manggis selepas makan durian dikatakan dapat membantu mengeluarkan haba di dalam badan.
Minum jus belimbing yang dikisar dengan seratnya sekali.
Minum air kelapa selepas makan durian juga dapat mengurangkan panas badan. Air kelapa juga dikatakan dapat mengurangkan sendawa durian.

2. Petua menghilangkan bau durian di tangan

Alirkan air paip di kulit durian. Basuh tangan korang dari air yang mengalir dari kulit durian tersebut.
Isi air di pangsa durian dan gunakan air tersebut untuk membasuh tangan.
Cuci tangan dengan menggunakan hirisan timun.

3. Petua menghilangkan bau durian di mulut

Isi air di pangsa durian. Gunakan air itu untuk berkumuh.
Selepas makan durian, berkumuh dengan air berperisa limau.

Sumber: Amir Hassan


Musim Durian Telah Tiba, Jom Kita Serbu Kedai Yang Jual Durian Pelbagai Gred Confirm Sedap

Berita baik kepada penggemar durian! Anda tidak perlu susah susah untuk mencari kedai durian yang menjual pelbagai jenis gred. Sebuah akaun di Twitter @MalaysianFoods ada berkongsi sebuah kedai yang menjual raja buah ini. Dan yang paling bestnya, kedai ini ada menyediakan pelbagai jenis gred durian seperti IOI, Udang Merah, Musang King. Haa menarik kan?
Berita Baik Buat Pecinta Durian:
” Berita baik Penggemar Durian! ”
 ” Lagi 2 Minggu je Musim durian tiba! Korang yang nak makan durian Gred ( IOI, Udang Merah, Musang King) bukan jenis timbang, boleh ke sini Brother Durian ”

Di kedai ini juga mereka tidak menggunakan sistem timbang tau haa, jadi memang tak rugi la kalau anda datang makan durian di sini.
” Berbaloi, murah dan puas hati, yang penting kalau busuk boleh ganti dengan yang baru. Tauke dia sporting ngam2 soi..”

Buat anda yang gilakan buah durian, anda tunggu apa lagi? Jom kita serbu kedai durian ini sebelum habis!!
Alamat: Brother Durian Ss2, Petaling Jaya, Selangor

Sumber: @MalaysianFoods


MyUndi Bantu Rakyat Ketahui Keputusan Terkini PRU15, Turut Perkenal Ciri Baharu ‘Suara Kita’

Pilihan Raya Umum Malaysia 2022 yang ke-15 (PRU15) dijadualkan akan berlangsung pada 19 November ini selepas Perdana Menteri, Datuk Seri Ismail Sabri Yaakob mengumumkan beliau mendapat perkenan Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah untuk membubarkan Parlimen pada 10 Oktober lalu.
Sebanyak 22 kerusi parlimen dan 116 kerusi Dewan Undangan Negeri (DUN) di Pahang, Perak, Perlis, dan Sabah akan dipertandingkan dalam PRU15.
Justeru, orang awam boleh melayari portal sehenti, myundi yang dilancarkan syarikat media digital, REV Media Group (REV) pada 2018 yang menyalurkan berita-berita semasa, maklumat terkini berkaitan pilihan raya serta keputusan keseluruhan pilihan raya.
Portal myundi adalah platform digital semua dalam satu yang menyediakan pembabitan interaktif dengan statistik pilihan raya yang tepat.
Pada edisi kali ini, myundi memperkenalkan ciri baharu iaitu Suara Kita, yang memberi peluang untuk seluruh rakyat menyuarakan pendapat dan idea berkenaan kerajaan baharu yang bakal dipilih.

Ketua Pegawai Operasi REV, Nicholas Sagau berkata, Suara Kita adalah ruang untuk rakyat berkongsi impian dan aspirasi mengenai Malaysia baharu dan kerajaan untuk masa hadapan.
Rakyat Malaysia boleh menyuarakan idea untuk masa depan seterusnya berkongsi idea di laman sosial selepas menjawab beberapa soalan ringkas di pautan https://www.myundi.com.my/suara-kita.
Pautan yang boleh diakses secara langsung selama 24 jam itu bakal memberi manfaat dan kelebihan kepada pengguna myundi sepenuhnya untuk mendapatkan berita, video, infografik yang interaktif dan banyak lagi perihal berkaitan pilihan raya.

Portal myundi boleh mula dilayari bermula 5 November untuk kemas kini penamaan calon dan pada malam 19 November untuk keputusan pilihan raya yang terpantas.

Portal berita myundi boleh diakses melalui komputer, telefon pintar, dan tablet di www.myundi.com.my di mana dan pada bila-bila masa sahaja.


Nak Anak Bijak? Biasakan Bagi Makan Ikan 2 Kali Seminggu Berbanding Ayam

Nak anak bijak? Selalunya ayam goreng memang menjadi kegemaran dan kesukaan anak. Boleh dikatakan setiap hari mesti akan ada hidangan ini. Goreng saja pun sudah cukup buat anak-anak.
Tak dinafikan ayam goreng mesti ada dalam setiap hidangan di rumah atau mungkin makanan laut lain.
Inilah makanan yang mesti ada. Malah, ada yang bandingkan ayam hanya untuk keluarga yang ‘ada-ada’ saja. Manakala ikan untuk orang biasa.
Baca juga: Resipi Ajaran Mertua. Wanita Kongsi Selama 35 Tahun Hidup, Pertama Kali Makan Ikan Goreng ‘Sesedap’ Ini
Walaupun anak suka makan ayam goreng, jangan sesekali tinggalkan lauk ikan kerana ia sangat bagus untuk perkembangan otak anak-anak.
Inilah yang dikongsikan oleh Dr Mazliana Mazlan tentang khasiat ikan yang bagus untuk perkembangan otak anak berbanding ayam goreng mahupun lauk lain.
Biasakan Makan Ikan, Bukan Ayam Goreng, Baru Anak Bijak

Sebagai maka ayah, biasakan anak kita dengan ikan, berbanding ayam, daging, sotong, udang, dan lauk pauk yang lain.
Pastikan sekurang-kurangnya 2 kali seminggu mesti kena ada menu ikan. Kalau lebih, lagi bagus.
60 peratus daripada otak manusia terdiri daripada lemak. Separuh daripada lemak itu adalah DHA.
Anak kita akan bijak jika kandungan lemak dan DHA dalam otak mereka mencukupi. DHA bantu perkembangan fungsi otak anak-anak.
Sumber DHA Terbaik

Ikan adalah sumber DHA yang terbaik dan mudah untuk kita dapat dan beri pada anak-anak.
Buat singgang kosong, letak bebawang, halia, kunyit hidup dan lengkuas, sampai habis nasi pun anak saya minta nak makan lagi.
Bagus sangat kalau anak dapat hirup kuah singgang yang tinggi dengan DHA dari ikan, dan juga ramuan anti inflamasi dari bebawang, halia, kunyit hidup dan lengkuas.
Tak perlu ikan kayangan, ikan sardin atau ikan kembung segar di pasar pun dah cukup banyak DHA yang ada. Sesuai sangat untuk anak-anak kita makan.
Kita cuba ya, perbanyakkan menu ikan untuk anak-anak, berbanding ayam goreng.
Baca juga: Nasi Goreng Sosej, Menu Ringkas Untuk Anak Yang Tak Nak Makan Sayur


Nak BBQ Bersama Keluarga? Ini Cara Jimat Penyediaan Kambing Perap Yang Sedap & Padu!

 PENULIS
myResipi

 KATEGORI
Artikel

 POSTED ON
2020-09-10 04:24:55

Bagi yang sukakan aktiviti barbeku, sudah pasti daging kambing ini menjadi antara kegemaran mereka. Namun, untuk membeli kambing perap yang ‘ready made’, kita memerlukan kos yang agak tinggi kerana harganya yang mahal di pasaraya. Oleh itu, apa kata kita cuba cara yang lebih berbaloi dengan memerap daging sendiri di rumah. Jimat pun jimat!  Jom ikuti perkongsian resipi ini daripada Farmiza Masur menerusi Facebooknya.

Kredit: Farmiza Masur

Bahan perapan:

2kg kepingan kambing
1 paket sos lada hitam
1 labu bawang putih (dikupas)

Cara memasak:

Basuh daging kambing sebersihnya dan toskan bagi membuang air lebihan.

Kredit: Farmiza Masur

Kemudian, potong dadu separuh labu bawang putih tadi manakala separuh lagi dikisar bersama sos lada hitam.

Kredit: Farmiza Masur

Ambil kepingan daging kambing tadi dan celupkan ke dalam sos hingga rata.

Kredit: Farmiza Masur

Selepas itu, letakkan daging kambing yang sudah disalut sos tadi ke dalam bekas dan perapkan selama 2 hari seeloknya. Ini supaya rasa perapan benar-benar menyerap ke dalam isi kambing.

Kredit: Farmiza Masur

Setelah cukup diperap, panggang daging kambing seperti biasa sehingga masak. Anda boleh menikmatinya dengan memakan bersama kentang putar dan sos lada hitam.

Kredit: Farmiza Masur

Bahan sos lada hitam:

1 tin sos carbonara berkrim
2 biji ubi kentang rebus (dilenyek)
Susu segar (sukatan 1 tin sos carbonara)
¾ sudu makan lada hitam (dikisar halus)
3 ulas bawang putih (dipotong dadu)
2 sudu makan mentega
Kicap manis secukupnya
Garam secukupnya

Kredit: Farmiza Masur

Cara memasak:

Panaskan kuali lalu cairkan mentega dan tumis bawang putih sehingga naik bau.
Masukkan sos carbonara, susu dan kentang yang dilenyek tadi. Pastikan anda sentiasa menggaulnya supaya tidak hangus.
Kemudian, masukkan serbuk lada hitam dan kicap. Sukatan kicap perlu diagak-agak sehingga mendapat warna yang dikehendaki. Selepas itu, tambahkan juga garam secukup rasa.
Kepekatan sos ini mengikut cita rasa masing-masing. Tambahkan air atau susu sehingga mendapat tekstur yang anda ingini.

Kredit: Farmiza Masur

Siap! Sedia untuk dihidang dan dinikmati bersama keluarga. Selamat mencuba!


Nak Beli Buah Wajib Baca Label Dulu, Penting Elak Buah Dari ‘2 Negara’ Ini

Biasanya bila beli buah di pasaraya, main ambil sahaja tanpa periksa labelnya kan? Rupanya amat penting untuk baca label sebelum membeli buah untuk tahu dari negara mana buah itu datang.
Perkara itu telah dikongsikan oleh Dr Mazliana Mazlan. Menurutnya, kena cuba elak ambil buah dari dua negara iaitu China dan USA. Nak tahu sebabnya? Jom sama-sama baca perkongsian oleh beliau di bawah.
SEBELUM BELI BUAH, WAJIB BACA LABEL DATANG DARI NEGARA MANA
Nak beli buah pun ada label yang kita nak kena baca.
Walaupun tak ada bahan ramuan pada setiap jenis buah, tetap kena tengok buah tu datang dari negara mana.

Saya biasanya cuba elakkan ambil buah dari negara China dan USA.
Negara China, terkenal dengan pencemaran tanah yang paling tinggi di dunia. Kajian menyatakan 1/5 tanah di China tercemar dengan bahan buangan, racun serangga, logam berat dan sebagainya.

Negara USA pulak, terkenal dengan teknologi buah dan sayur GMO nya.
Dua negara ni, saya cuba elakkan.
Saya suka sangat cari buah di Aeon. Sebab label dari negara mana terpampang jelas betul. Huruf paling besar, kedudukan paling teratas.

Bagus sangat macam ni kan. Buat lebih ramai akan cakna dengan buah dari negara mana yang kita nak bagi keluarga makan.
Sama-sama kita cuba k, setiap hari tambah sedikit ilmu baru tentang tabiat pemakanan ke arah yang lebih sihat.

Sumber: Dr Mazliana Mazlan
Baca juga: Ramai Tak Tahu, Ini Beza ‘Guna Sebelum’ & ‘Baik Sebelum’ Pada Label Produk Makanan & Minuman


Nak Buat Maggi Chili Oil Viral? Guna 3 Bahan Ini Je

Makin viral pula resepi ini dekat media sosial. Min pun dah terjebak sekali mencuba.
Serius nikmat gais. Paling penting, bajet makan pun jimat sebab guna tiga bahan sahaja.
Baca Juga: Resepi Maggi Kari Tumis, Simple je Tapi Rasa Padu!
Bagi korang yang sememangnya pencinta Maggi, sudah tentu bermacam jenis style masakan yang hendak dicuba kan?
Jadi, jom kita tengok cara-caranya di bawah.

Maggi Chili Oil
Bahan-bahan:
1 pek mi maggi perisa kari (perencah akan digunakan sekali)
1 ulas bawang putih (cincang)
1 pek chilli flakes (min guna HEXA)
3 sudu besar minyak masak
Cara-caranya:
1. Rebus dahulu maggi seperti biasa, kemudian toskan.
2. Dalam mangkuk lain – campurkan serbuk maggi kari, bawang putih. chilli flakes.
3. Kemudian. panaskan minyak masak sekitar 5 minit dan tutup air.
4. Selepas itu, tuangkan ke dalam mangkuk campuran 3 bahan tadi dan kacau rata.
5. Akhir sekali, barulah campurkan chilli oil tadi ke dalam mi maggi.
Untuk hiasan, korang juga boleh goreng telur mata kerbau atau letak potongan daun bawang dan bijan.
Boleh tengok contoh video di bawah:

 @bangman30
Maggi Chili Oil 🌶Jom upgrade maggi tengah malam kita. Rasa pedas dan berminyak tu sangat memuaskan. Daun bawang jangan lupa! #fyp #lapaqtengahmalam
 ♬ original sound – Bangman –

Selamat mencuba!

Sumber Video: TikTok Bangman


Nak Buat Spageti Bolognese Tapi Tak Tahu Guna Perasa Yang Mana? Jom Baca Dulu Info-Info Ini!

 PENULIS
myResipi

 KATEGORI
Artikel

 POSTED ON
2020-10-07 06:14:11

Selalunya bila ke pasaraya, mesti kita akan perasan satu lorong khas yang terletaknya bermacam jenis serbuk perasa yang boleh digunakan dalam masakan. Kadang-kadang sampai kita terfikir apa sebenarnya fungsi dan beza setiap serbuk perasa tu. Betul tak? Haa jadi, jom kita belajar serba sedikit info tentang serbuk perasa ini daripada Syida Dea Lurve’A  yang dikongsikan dari Facebook. Jom baca!

Oregano Leaves Ground

Kredit: Syida Dea Lurve'A
 Biasanya sesuai untuk spagetti aglio olio. Tapi korang juga boleh letakkan untuk masakan seperti egg muffin, carbonara, murtabak telur, fritters, daging perap. Memang lumayan hasil dan rasanya. Namun, elakkan meletak terlalu banyak untuk mengelak rasa pahit oregano.

Paprika Ground

Kredit: Syida Dea Lurve'A
 Sesuai untuk digaul bersama masakan seperti ayam bakar, kentang goreng atau bertindak sebagai pewarna merah untuk ayam goreng mamak. Gaulkan saja paprika ground ini. Sedap pun sedap!

Mixed Herbs

Kredit: Syida Dea Lurve'A
 Bahan penting untuk buat sos bolognese kerana ia akan memberikan bau and rasa yang sama seperti sos prego. Kalau korang rasa ada yang kekurangan semasa memasak so Bolognese, taburkan mixed herbs ini. Mesti sedap! Selain itu, masakan seperti sup, pasta, baked potato, masak lemak pun boleh diletak mixed herbs untuk naikkan bau yang enak.

Garlic Powder

Kredit: Syida Dea Lurve'A
 Memberikan rasa sedikit masin semulajadi dalam masakan dan menaikkan keharuman bawang. Sesuai untuk digunakan untuk goreng-gorengan kunyit seperti ayam goreng kunyit dan sebagainya.

Parsley Leaves

Kredit: Syida Dea Lurve'A
 Biasanya ditabur selepas masakan pasta sudah siap sebagai hiasan. Boleh juga ditabur atas telur dan kentang putar. Selain bertindak sebagai hiasan, ia juga memberi bau yang harum pada hidangan kita.

Cinnamon Ground

Kredit: Syida Dea Lurve'A
 Khas untuk digunakan untuk makanan pastri. Mesti korang selalu jumpa apa-apa pastri yang gunakan cinnamon ini kan? Sesuai juga untuk digunakan untuk apple pie madu, pancake, muffin, dan juga ditabur atas french toast. Contoh, gaulkan sahaja bersama adunan sebelum di ‘bake’ dan taburkan lagi selepas pastri sudah siap dimasak.

Italian Herbs

Kredit: Syida Dea Lurve'A
 Italian Herbs ini lebih tertumpu pada masakan Itali seperti pasta dan pizza. Bahan yang penting korang tak boleh lupa supaya bau-bau dan rasa masakan pasta dan pizza ini persis macam dimakan di restoran. Memang wangi dan menyelerakan!

Jadi, selepas ini korang tak perlu lagi pening memikirkan apa beza dan fungsi semua serbuk ni. Semoga bermanfaat untuk semua dan selamat mencuba!


Nak Cuba Resepi Kari Ayam Pekat Ala Mamak Style? Ini Rahsianya!

 PENULIS
myResipi

 KATEGORI
Artikel

 POSTED ON
2020-11-26 16:25:42

Hidangan ini sangat terkenal di Malaysia walaupun resepi ini berasal dari India. Resepi kari biasanya kaya dengan rempah ratusnya dan gabungan bersama santan menyebabkan ianya pekat berlemak pasti dapat menarik selera yang merasainya.
Tetapi lain pula dengan resepi kari untuk kali ini kerana terdapat satu resepi rahsia yang membuatkan kari akan lebih rasa pekat melikat. Jadi anda nak tah apa resepi rahsia tersebut? Jadi jom cuba resepi kari ayam mamak pekat melikat yang dikongsikan oleh Fazreen Saini di Facebook. Baca resepi di bawah untuk mengetahui resepi rahsia beliau.

Kredit: Fazreen Saini

Bahan-bahan:

Ayam 1/2 ekor
Kayu manis, bunga lawang dan buah pelaga
3 ulas bawang putih (Tumbuk atau hiris halus)
2 ulas bawang besar hiris halus
5 pelepah daun kari 2 sudu besar cili kering blend/ cili serbuk
125g atau anggaran 5 sudu besar kari ikan (Jangan pelik guna kari ikan. Ni rahsia kari lebih sedap dan padu)
Air secukupnya (750-1000ml)
1 ke 2 biji kentang
Garam
Air asam jawa sedikit
2 sudu besar sos tiram (Ni la rahsia tu, bancuh dengan sedikit air agar tak berketul)

Kredit: Fazreen Saini

Cara-cara:
1) Basuh ayam. Panaskan minyak, masukkan rempah 3 sekawan, bawang putih, bawang besar, daun kari.
2) Naik bau, masukkan cili kering kisar. Naik minyak je, masuk kari. Tumis hingga pecah minyak. Masukkan air sikit dan tunggu lagi hingga pecah minyak. Biar kari betul-betul masak.
3) Masukkan ayam, gaul rata. Masukkan air sikit. Kalau ada kentang masukkan kentang.
4) Tunggu hingga kentang dan ayam masak. Tips dia, bila kentang dah empuk, ayam dah masak la tu.
5) Perasakan dengan garam, air asam jawa dan bahan penting dalam resepi ni, sos tiram yang dah dibancuh dengan air. Kalau yang suka kari manis sikit tu boleh letak gula sedikit.
6) Bila dah cukup rasa tu, tutup api dan siap untuk dihidangkan.

Kredit: Fazreen Saini

Kredit: Fazreen Saini

Kredit: Fazreen Saini

Kredit: Fazreen Saini

Kredit: Fazreen Saini

Kredit: Fazreen Saini

Selamat Mencuba
Kredit: Fazreen Saini


Nak Dapatkan Rasa Bbq Yang Super Duper Sedap? Jom Cuba Tips Ini, Sangat Mudah!

PENULISmyResipi
KATEGORIArtikel
POSTED ON2020-11-11 03:07:55
Cara membuat barbeque (BBQ) atau makanan yang dipanggang sedap dan tidak melekat ketika dibakar atas bara api tidaklah sesukar mana. Paling penting kita tahu bagaimana cara hendak memanggang makanan tersebut dengan tepat dan betul. Jadi, mari kita cuba tips untuk dapatkan rasa bbq yang super-duper sedap dari awal hingga akhir yang dikongsikan oleh Ben Safwan di group resipi mudah di Facebook.

Kredit: Ben Safwan

Tips Penting:

Jangan terlalu rendah jarak bara api dengan pemanggang. Sejengkal dewasa ialah jarak elok untuk dapatkan rasa grill/salai dan kurang hangit.
Jangan letak air. Minimakan air. Air hanya diperolehi daripada baki yang melekat pada ayam/kambil hasil tos sahaja. Ianya untuk elakkan dari bahan perap tak melekat pada permukaan ayam/daging. Cecair datang dari minyak/madu.

Kredit: Ben Safwan

Resepi ini untuk 3 ekor ayam seberat 1.5 kg setiap satu,1 kg kambing,1 kg udang malah ada lebih sebekas kecil lagi untik kegunaan harian.
Jadi secara kasar resepi di bawah untuk 9-10 kg bahan perapan.

800 gram madu jenama CED (di pasaraya ada jual dalam botol 500 gram setiap satu
330 gram sos lada hitam Jalen (1 botol ni berat dia)
200 ml minyak masak
3 sudu makan serbuk cili Babas untuk bagi sedikit rasa pedas dan warna merah cantic
3-4 sudu teh garam bukit
2 sudu teh serbuk perasa
1 sudu makan penuh setiap satu bahan untuk basil/parsley/rosemary/thyme kering.
2 helai daun bayleaf diramas hancur

Kredit: Ben Safwan

Cara-cara:

Satukan semua bahan-bahan di dalam bekas dan kacau.
Baru ambil adunan ikut keperluan dan masukkan dalam ketulan ayam daging. Sapu sekata pada semua bahagian.
Dah siap, masukkan dalam plastik dan ikat. Boleh letak di freezer/chiller untuk perap semalaman minima.
Dah siap. Bila bakar seperti cara di atas,puas hati cukup terasa semua bahan dan melekat cantik.

Kredit: Ben Safwan

Selamat Mencuba
Kredit: Ben Safwan


Nak Diet? Ini Senarai Makanan Dan Bahan Yang Boleh Membantu Anda

 PENULIS
myResipi

 KATEGORI
Artikel

 POSTED ON
2020-08-21 07:52:11

Isu diet bukanlah perkara yang baru didengari dalam kalangan masyarakat kita. Masing-masing meletakkan azam untuk berusaha menjaga kesihatan badan dengan mengamalkan diet. Namun, ianya bukanlah mudah untuk kekal konsisten. Itu tidak termasuk dengan senaman dan cara serta kaedah melawan nafsu makan yang membuak-buak. Pastinya proses diet ini adalah proses yang ngeri bagi sesetengah individu. Jadi, ini ada beberapa senarai bahan dan makanan yang sangat sesuai diamalkan untuk rutin diet. Jom ikuti perkongsian daripada Dee Diana Haser ini.

Brokoli

Kredit: Donna
 Brokoli ini biasanya direbus, dikukus atau juga boleh dimakan secara mentah.  Walaubagaimanapun, cara masak yang lebih baik adalah dengan cara dikukus. Sayur ini mengandungi kalori yang rendah, menjadikannya sangat sesuai diamalkan oleh orang-orang yang sedang berusaha untuk diet. Ianya juga mempunyai kuantiti yang tinggi dari segi tenaga, karbohidrat, vitamin, dan juga mineral yang sangat berguna untuk kesihatan badan kita

Ubi Keledek

Kredit: VOX
 Biasanya, keledek ini digunakan dalam masakan sebagai hidangan petang dalam bentuk kuih-muih mahupun goreng-gorengan. Namun, ubi keledek ini juga bagus untuk dimakan sebagai tujuan kesihatan. Khasiat yang terkandung dalam ubi keledek ini adalah seperti Vitamin B, C dan E yang sememangnya dapat membantu mengekalkan kesihatan dalaman. Ianya juga mengandungi protein, jadi anda boleh menggantikan makanan-makanan lain dengan memakan ubi keledek
Lemon

Kredit: Healthline
 Buah ini dapat membantu mengurangkan masalah berat badan berlebihan. Anda boleh mengamalkan minum air lemon semasa tempoh diet. Caranya adalah dengan mengambil jus lemon dan campurkan dengan segelas air suam serta madu. Biasanya, air lemon ini elok diminum pada setiap pagi
Stevia

Kredit: Medical News Today
 Stevia adalah sejenis daun herba yang dikatakan mampu membantu meningkatkan kesihatan. Daun stevia ini menjadi komponen pemanis utama yang mempunyai kesan antioksidan, antimikrob dan juga antikulat. Jadi, bagi anda yng ingin berdiet, anda boleh mula menggantikan pengambilan gula putih dengan stevia dalam makanan dan minuman.

Garam bukit

Kredit: Rasa
 Garam bukit ini sifatnya kemerah-merahan dan ianya seratus-peratus asli kerana hampir tidak diproses. Garam bukit ini mengandungi 84 elemen natural yang diperlukan tubuh manusia.Antaranya seperti potassium, kalsium dan zink. Garam bukit ini mampu meningkatkan kekuatan badan serta oksigen dalam badan. Ianya juga dapat menyerap vitamin dengan lebih sempurna ke dalam badan. Oleh itu, anda boleh menggantikan garam putih kepada garam bukit dalam masakan harian.

Salad

Kredit: dial2nature.com
 Pengambilan salad renyah dalam kehidupan seharian boleh membantu menurunkan dalam masa yang singkat. Ini kerana sayur ini kaya dengan serat. Salad mempunyai kesan positif kepada orang yang mempunyai masalah berat badan kerana ianya mampu meningkatkan proses pencernaan sekaligus mempercepat proses penurunan berat badan. Oleh itu, pengambilan salad ini sangat berkesan bagi orang yang sedang berusaha untuk diet.

Konklusinya, kita perlulah mengambil berat tentang pengambilan makanan dan minuman dalam kehidupan seharian supaya kesihatan kita lebih terjaga. Banyak sumber alam yang dapat membantu mengekalkan kekuatan tubuh badan. Oleh itu, sama-samalah kita memanfaatkannya sebaik mungkin.


Nak Diet & Kempiskan Perut? Jom Cuba Resepi Air Rebusan Epal Hijau & Serai Ini, Sangat Mudah!

 PENULIS
myResipi

 KATEGORI
Artikel

 POSTED ON
2020-11-02 03:13:25

Mudah rupanya nak hilangkan berat badan. Terutamanya mereka yang terpaksa work from home, mesti kerap rasa lapar dan berat badan selalu naik. Betul tak? Jadi korang cubalah resepi air rebusan epal hijau dan serai untuk membantu mengempiskan perut. Selain itu, air rebusan epal hijau dan serai juga mampu memberi pelbagai khasiat lain yang sihat. Mari kita cuba resepi yang dikongsikan oleh Jom kongsi masakan di laman Facebooknya.

Kredit: Jom kongsi masakan
Bahan bahan:

3 biji Epal hijau
5 batang serai
1.5-liter Air

Kredit: Jom kongsi masakan
Cara cara:

Potong epal kepada 6 bahagian
Serai di ketuk
Masukkan 1.5-liter air di dalam periuk, kemudian masukkan epal hijau dan serai
Masak sehingga epal lembut
Tutup api
Lenyek-lenyekkan epal yang telah di rebus
Tapis air tersebut kemudian boleh di minum semasa suam
Sesuai di minum pada waktu pagi semasa perut kosong

Kredit: Jom kongsi masakan

Antara khasiatnya

Membuang angin dalam badan
Mengempiskan perut
Menurunkan berat badan
Menghilangkan sakit urat /sakit badan
Sesuai untuk orang sakit lutut
Menghilangkan sakit tumit
Meringankan tubuh badan

Kredit: Jom kongsi masakan

Selamat Mencuba
Kredit: Jom kongsi masakan


Nak Diet Tapi Bosan Makan Oat Kosong? Jom Cuba Bubur Oat Berlauk, Sedap Sangat!

Asal nak diet je kena makan oats kan? Mesti korang pun lama-lama akan bosan makan oats setiap hari, tapi korang boleh je variasikan oats tu ikut citarasa tekak korang sendiri. Salah satunya, boleh buat bubur oats berlauk. Sedap tau makan setiap hari pun tak ada hal. Jom cuba resepi yang dikongsikan oleh Nialurun_ di Twitter.
PENULISmyResipi
MASAKANNusantara
TAHAP KESUKARANMedium
FAKTA MASAKAN

15 min
PENYEDIAAN

4 orang
HIDANGAN

BUBUR OATS BERLAUKAsal nak diet je kena makan oats kan? Mesti korang pun lama-lama akan bosan makan oats setiap hari, tapi korang boleh je variasikan oats tu ikut citarasa tekak korang sendiri. Salah satunya, boleh buat bubur oats berlauk. Sedap tau makan setiap hari pun tak ada hal. Jom cuba resepi yang dikongsikan oleh Nialurun_ di Twitter.
BAHAN-BAHAN
Rolled oats (rendam 30 minit)

Daging cincang

Bawang holland (dicincang)

Bawang putih (dicincang)

Tomato ceri (dibelah dua)

Lobak putih atau merah (dipotong kiub)

Mentega

Halia (dihiris nipis)

Minyak bijan

Lada hitam dan lada putih

Kredit : Nialurun_CARA PENYEDIAAN
Masak rolled oat dan halia selama 1 jam. Sukatan air seperti buat bubur. Perasakan dengan minyak bijan, lada hitam dan lada putih.

Panaskan kuali, masukkan mentega, bawang holland dan bawang putih masak sehingga garing.

Masukkan daging cincang, masak sehingga air daging menjadi kering.

Masukkan lobak merah dan tomato ceri. Perasakan dengan lada hitam.

Siap dah boleh dihidang bersama cili merah dan telur separuh masak.
Kongsi Resepi IniSertai Kami & Kongsikan Resipi AndaDaftar sekarang dan kongsikan resipi kebahagian anda dengan kami.

×


Nak Gulung Popiah Mini Dengan Mudah? Jom Cuba Tips Ini, Sekejap Je Dah Siap!

Siapa yang biasa masak popiah tahu lah betapa susahnya nak gulung kulit popiah kerana kulitnya sangat lembut dan juga cepat kering, lagi-lagi kalau nak buat popiah mini. Lagi kecil kulit popiah itu lagi rumit semasa nak menggulungkannya.
Tetapi jangan risau korang boleh cuba tips mudah dan cepat untuk menggulung kulit popiah mini.

1. Potong kulit popiah kepada beberapa bahagian.
Untuk menggulung kulit popiah mini, korang perlu beli kulit popiah yang bersaiz besar dan potong kulit tersebut kepada 8 bahagian.
2. Lipat dan gulung kulit popiah
Selepas dipotong menjadi 8 bahagian, kulit popiah tersebut akan menjadi segi tiga, jadi anda perlu lipatkan bahagian kiri dan kanan lalu menggulungnya dari bahagian bawah sehingga atas.
3. Lekat menggunakan air
Setelah selesai menggulung sehingga bahagian atas, bucu yang hujung sekali itu korang perlu meletakkan air supaya kulit popiah itu melekat dan bercantum untuk mengelakkan kulit popiah tersebut daripada terbuka.

Sumber: Eida Qishh NJ


Nak Hilangkan Pahit Peria Dengan Mudah? Jom Cuba Petua Ini, Confirm Menjadi!

Mesti ramai di antara kita yang tidak makan peria kerana peria mempunya rasa pahitnya yang tersendiri. Kebiasaannya orang tidak gemar sayur yang pahit kerana ia mengganggu deria rasa mereka.
Tetapi sebenarnya ada beberapa petua mudah yang dapat mengurangkan rasa pahit daripada peria. Jom cuba petua mudah ini.
1. Garam kasar
Peria yang telah dihiris boleh digaul atau direndam dengam garam kasar atau garam halus. Biarkan selama 5 minit kemudian cuci dengan air yang bersih.
2. Air beras
Rendamkan hirisan peria di dalam air beras selama setengah jam untuk menghilangkan pahit peria kemudian basuh dengan air bersih.
3. Rebus peria
Rebuskan peria separuh masak kemudian toskannya lalu basuh dengan air bersih. Cara ini dapat menghilangkan pahit peria.
Sumber: Shidatul Isma Rosedi


Nak Kekal Awet Muda? Ini 5 Makanan yang Korang Boleh Ambil

Semua perempuan inginkan wajah yang cantik dan berseri tak kiralah dari semua peringkat umur.
Bukan itu je gais, ramai juga yang sanggup menghabiskan duit yang banyak semata-mata untuk beli produk kecantikan.
Bagi korang yang jenis otak geliga, dah tentunya tahu yang makanan dekat dapur saja pun dah boleh buat kita awet muda.

Baca Juga: Sardin Tin Makin Mahal? Wanita Ini Kongsi Resepi Sardin Guna ‘Pressure Cooker’

Apa je makanan yang boleh kekalkan awet muda tu? Jom kita tengok.
1. Tomato

Buah tomato sangat kaya dengan vitamin C yang membantu untuk hasilkan kolagen.
Kolagen membantu kulit anda untuk kelihatan tegang bak kata laporan The Huffington Post.
Lycopene di dalam tomato juga boleh menghalang kerosakan kulit yang disebabkan oleh matahari dan membantu sistem peredaran darah korang.
2. Sayur Bayam

Untuk pengetahuan korang, bayam mempunyai sumber beta carotene dan lutein yang bagus.
Dua sumber ini bantu kulit korang untuk kekal tegang dan kurangkan kedutan di muka. Ia juga boleh lindungi kulit dari pancaran matahari.
3. Oat

Oat mempunyai indeks glisemiks yang rendah. Maksudnya, jika korang makan makanan jenis ini, ia tak akan naikkan gula dalam darah.
Gula dalam darah inilah penyebabnya jerawat dan kedut mula timbul, menurut pakar dermatologi ini.
Ia juga boleh menghalang kerosakkan kulit dan membantu melegakan kulit yang radang.
4. Terung

Terung mendapat warnanya dari nasunin iaitu sejenis antioksidan, yang mempunyai unsur anti-penuaan.
Nasunin dapat menghalang sel kanser serta memastikan neuron korang sihat dan melambatkan perkembangan penyakit Alzheimer atau penyakit orang tua.
5. Madu

Madu lebah asli mengandungi enzim, vitamin, mineral, air dan antioksidan yang membantu meningkatkan fungsi otak.
Madu boleh diamalkan jika anda inginkan kulit lebih sihat, halus dan kelihatan lebih muda.
Senang saja nak cari semua makanan untuk awet muda ini kan? Jom amalkan dari sekarang.


Nak Makan Lasagna Itali Tapi Jauh? Jom Cuba Resepi Mudah Lasagna Ini, Setanding Lasagna Dari Itali!

 PENULIS
myResipi

 KATEGORI
Artikel

 POSTED ON
2020-10-14 04:09:07

PKPB dah mula hari ini, so siapa siapa yang bosan kat rumah tu dan tak tahu nak buat apa, Jomlah lah kita cuba resepi "fancy" yang dikongsikan oleh Liyza Eja menerusi laman facebooknya.
Bahan-bahan;

1 tin cendawan butang
3 biji tomato segar
2 biji bawang holand

Kredit : LIYZA EJA
serbuk oregano
1 botol sos spageti
3 sudu sos cili

Kredit : LIYZA EJA
1 kotak kepingan lasagna
6 keping daging burger
6 keping cheese
1/2 kotak susu segar

Kredit : LIYZA EJA

Cara-cara;

Untuk resepi lasagna ini, kita memerlukan dua sos iaitu sos merah dan sos putih. Apabila siap sos merah dan putih, barulah kita campurkan mengikut cara-cara yang disediakan

Sos Merah

Carikkan daging burger biar jadi macam ni.

Kredit : LIYZA EJA
Potong dan tumis semua bawang holand yang disediakan.
Kemudian masukkan daging burger dan gaul sebati.

Kredit : LIYZA EJA
Bila daging dah agak-agak separuh masak,masukkan serbuk oregano mengikut citarasa sendiri.
Masukkan 1 botol sos spageti dan separuh botol air.
Dah agak-agak macam ni, baru masukkan tomato segar.

Kredit : LIYZA EJA
Kemudian masukkan 3 sudu sos cili dan cendawan butang.

Kredit : LIYZA EJA
Akhir sekali, tambah gula dan garam dan sos merah dah siap.
Kredit : LIYZA EJA

Sos Putih

Sediakan 1/2 kotak susu segar dan 2 sudu butter.
Masukkn 6 keping cheese dan 2 sudu tepung gandum (yang telah disebatikn dengan sedikit air).
Dah mendidih sos akan jadi macamni. Biarkan sehingga sedikit pekat dan Sos Putih sedia digunakan.

Kredit : LIYZA EJA

Apabila siap kedua dua sos tersebut, Jadi kita dah bersedia untuk menyediakan lasagna.

Mula-mula, Kepingan lasagna tu rendam kejap dlm air panas (agak2 nak bagi lembik sikit).

Kredit : LIYZA EJA
Kemudian susun dlm loyang atau bekas yang tahan panas untuk masukkan dalam microwave atau oven.
Masukkan sos merah yang telah dibuat tadi.

Kredit : LIYZA EJA
Lapisan ketiga tuangkan sos putih yang disediakan tadi.

Kredit : LIYZA EJA
Kemudian, tambah kepingan lasagna mengikut citarasa.

Kredit : LIYZA EJA
Akhir sekali, hias mengikut kreativiti masing masing yang bersesuaian dengan lasagna seperti gambar di bawah.

Kredit : LIYZA EJA

Selamat Mencuba


Nak Makan Lewat Malam?

 PENULIS
myResipi

 KATEGORI
Artikel

 POSTED ON
2019-10-10 05:13:58

Berapa lama korang bagi antara waktu makan dan tidur?  Perkara ini amat penting untuk memastikan korang tak lapar sebelum tidur. Ramai antara kita suka sangat makan lewat malam. Termasuklah Admin sendiri. Tak pe, kita belajar sama-sama. Inilah padah makan lewat malam.
1. Menambah Berat
Photo Credit: medlife.com
Badan kita perlukan sedikit masa untuk bakar kalori tambahan dalam badan selepas makan tetapi kalau kita tidur, ia akan gagal untuk melaksanakan tugas itu. Apabila proses itu gagal berlaku, Kalori berlebihan akan disimpan dan semakin bertambah menyebabkan perubahan pada hormon.
2. Gangguan Tidur
Photo Credit: bbc.com
Makanan atau minimum berkafein macam teh atau kopi boleh memberikan kesan negatif kepada kuantiti serta kualiti tidur kita. Bukan sahaja mengurangkan tidur kita pada malam tersebut, tetapi juga menambah tidur pada malam seterusnya. Ini menyebabkan badan kita tidak menerima tidur yang sekata.
3. Meningkatkan Rasa Lapar Hari Seterusnya
Photo Credit: theconversation.com
Makan makanan dalam kuantiti yang besar pada lewat malam tak bererti kita akan makan kurang pada hari berikutnya. Sebaliknya, ia akan menyebabkan kita makan lebih sebab insulin yang sepatutnya memberi respons terganggu. Korang kena berhati-hati sebab kegagalan aktiviti ini boleh menyebabkan penyakit yang sangat serius terhadap badan.
4. Gangguan Respon Hormon
Photo Credit: freepik.com
Insulin yang bertanggungjawab mengagihkan glukosa dari darah menjadi lemah bila korang makan lewat malam. Ini secara tidak langsung meningkatkan peratusan kejadian diabetes. Jadinya, banyak lagi penyebab kencing manis. Bukan makan dan minum manis je tau.
5. Risiko Mati
Photo Credit: teepublic.com
Jadi, apabila kita berkumpul semua impak di atas, risiko mati juga lebih tinggi. Kadar penyakit jantung dan organ-organ lain dalam badan kian meningkat menyebabkan sistem saluran dalam badan kita terganggu dan lemah.
Bukan main-main ye padah makan lewat malam. Jangan fikir sedap je makan. Sedap untuk waktu tu je. Kita perlu fikir masa depan dan masa depan tak cerah kalau asyik makan lewat!


“Nak Makan Macam T20” – Sushi RM1 Jadi Isu Hangat Netizen, Bandingkan Dengan Restoran Jepun

Baru-baru ini kecoh di media sosial apabila seorang individu ini mempersoalkan tahap kesegaran sushi RM1 yang dijual di pasar malam atau gerai tepi jalan.
Menurut pengguna terbabit, sushi yang dijual murah itu dan tak segar menjadikan rasanya tidak sedap untuk dimakan.

UNPOPULAR OPINION – Sushi pasar malam tak sedap sebab tak fresh. Kau bayangkan terdedah pada bahang api gerai sate sebelah, manusia lalu-lalang, dengan lampu spotlight panas. Rasa tak payah ceritalah memang out. Asal dan jer kau jual seketul seringgit. Don’t fight me. pic.twitter.com/thGxh9Wceu
— MIMI ASMARA 🪲 (@WVGIF) June 15, 2022

Tinjauan di ruangan komen, beberapa netizen juga menyokong dengan pandangan tersebut, malah ada yang menggelarnya sushi RM1 itu sebagai nasi impit berlauk.
Baca juga: Pertama Kali Makan Sushi, Ramai Yang Boleh ‘Relate’ Lihat Reaksi Lelaki Ini
Ada juga yang mengatakan yang sushi tidak patut dijual dan dihidang dalam keadaan cuaca panas kerana akan membuatkan makanan tersebut cepat basi dan berbau hanyir.
Pandangan netizen:

Dalam pada itu, ada juga netizen yang tidak menyokong kenyataan individu tersebut dan berpendapat sushi RM1 itulah dapat beri peluang kepada mereka yang tidak mampu untuk makan di restoran Jepun dan sekali-sekala dapat merasai sushi tersebut.

Bagi min, tak salah jika ingin menyatakan pendapat jika ingin buat penambahbaikan agar peniaga dapat menjaga kualiti makanan, tetapi jangan sampai menghina orang yang tidak berkemampuan.


Nak Masak Pulut Tapi Tak Ada Pengukus? Jom Cuba Cara Ini, Guna Rice Cooker Je!

 PENULIS
myResipi

 KATEGORI
Artikel

 POSTED ON
2020-07-20 09:39:40

Bila kena duduk jauh dari mak ayah ni mula laa nak rindu masakan mak kat rumah kan? Lagi – lagi bila mak buat pulut, cecah pulak dengan rendang… fuhh rindunyaa!
Sekarang ni dah ada cara paling senang untuk masak pulut, guna rice cooker je! Cepat pulak tu. Haa jom tengok perkongsian dari Ya Norma untuk cara-caranya.

Bahan-bahan:

2 cawan pulut

2 cawan air panas

1 cawan santan

1 sudu besar minyak masak

1 sudu kecil garam

Cara-cara:
1. Mula-mula, basuhkan beras pulut dengan teliti

Kredit: Sushi Maker
2. Kemudian masukkan 2 cawan air panas tadi bersama santan, minyak masak dan garam ke dalam rice cooker. Jangan lupa tekan tombol untuk memasak

Kredit: Shutter Stock
3. Buka penutup rice cooker bila nampak wap panas keluar untuk elakkan pulut jadi berketul.

Kredit: Simply Katie
4. Biarkan sampai pulut betul-betul masak

Kredit: Ya Norma
Siaapp untuk dihidang!

Kredit: Ya Norma
Sekejap je nak buat kan? Boleh la buat makan-makan dengan kawan-kawan kat rumah sewa! Selamat mencuba!
*Tips ini dikongsikan oleh Ya Norma dari Facebook


Nak Masukkan Buah Pelaga Dalam Masakan Tapi Tak Tahu Cara Yang Betul? Jom Cuba Tips Ini

Bagi Masyarakat di negara kita, buah pelaga merupakan bahan yang penting di dalam masakan. Kebiasaannya orang akan memasukkan buah pelaga di dalam masakan seperti sup, kari, nasi tomato dan banyak lagi.
Bagi sesetengah orang pula buah pelaga  merupakan salah satu bahan yang boleh menaikkan aroma sesuatu masakan. Tetapi masih ramai tidak tahu cara yang betul menggunakan buah pelaga di dalam masakan. Jom cuba petua dan ikut cara yang betul ini supaya masakan anda bertambah sedap.
1. Pecahkan buah pelaga
Kalau anda memasak menggunakan buah pelaga, jangan main campak-campak sahaja buah pelaga tersebut di dalam kuali kerana cara tersebut adalah tidak berguna atau tidak bagus kerana ia akan menghilangkan rasa buah pelaga tersebut.
Anda perlu memecahkan buah pelaga itu terlebih dahulu dan biarkan biji-biji di dalam buah pelaga itu keluar. Biji itulah yang akan menjadi penambah perasa di dalam masakan apabila ditumis dan bukan kulit tersebut.

2. Elak masukkan biji yang sudah rosak
Apabila sudah dipecahkan, barulah anda boleh nampak yang mana satu buah dan biji yang elok. Kadangkala ada biji yang sudah dimakan bubuk, itu bermakna biji-biji itu sudah tengik. Jangan masukkan di dalam masakan.
Dicampak sebanyak mana pun di dalam kuah tidak akan menjadi apa-apa melainkan apabila anda tergigit, ia akan menjadi pahit sahaja.
Sumber: Norisham Yusof


Nak Pergi Jepun? Ini 10 Restoran Halal Yang Korang Boleh Cari

Sekitar tahun 90-an sehingga ke pertengahan 2010, khabarnya memang sukar untuk pelancong Malaysia mencari tempat makan halal di negara Jepun.
Namun begitu, masalah ini nampak sudah selesai kerana berkat usaha pelbagai pihak seperti persatuan penduduk Muslim, serta pihak masjid di Jepun, keperluan restoran Halal telah mendapat perhatian oleh kerajaan dan masyarakat Jepun sendiri.
Kini, korang boleh mencari restoran halal hampir di semua lokasi utama di Jepun.
Baca juga: Lelaki Jepun Ini Buka Kedai Nasi Kandar Pertama di Tokyo, Setiap Hari ‘Sold Out’!
Berikut merupakan senarai restoran-restoran halal yang terdapat di Jepun menurut Sushi Travel-Trip Halal Jepun.

1. Restoran Malaysia Boleh

Lokasi: Osaka
Menu: Malaysian + Fusion food
Dimiliki sepenuhnya oleh seorang rakyat Jepun yang bernama Shingo. Individu ini sangat sukakan masakan Malaysia dan telah membuka restoran ini sejak 15 thaun yang lalu. Lokasinya terletak disebelah Umeda Sky Building di Osaka.

2. PY Halal Kitchen

Lokasi: Nara
Menu: Indian, Turkish, Japanese food
Terletak di bandar yang terkenal dengan rusa liar, iaitu Nara. Lokasinya begitu dekat dengan Nara Deer Park dan Kintetsu Nara Station. Apa yang paling menarik, surau turut disediakan disini.

3. Chicken Man

Lokasi: Ueno, Tokyo
Menu: Pelbagai menu berasaskan ayam
Terletak di Ameyoko market, Ueno. Ayat trademark kedai ini apabila orang Malaysia lalu ialan ‘Zizan makan sini’. Difahamkan ayam gorengnya memang sedap lebih-lebih lagi bila makan panas-panas waktu musim sejuk.

4. Coco Ichibanya Curry House

Lokasi: Akihabara, Tokyo
Menu: Japanese curry
Coco Ichibanya adalah francais yang terkenal di Jepun. Untuk menarik pengunjung Muslim, mereka membuka cawangan di Akihabara yang 100% halal.

5. La Toque

Lokasi: Narita Airport Terminal 2
Menu: Jappenese curry
Bagi yg menaiki flight JAL/ Mas/ANA/cathay boleh lah cuba makan di sini sebelum berlepas. Kedai ini dibuka seawal jam 8 pagi. Restoran ini terletak di balai perlepasan Narita Airport Terminal 2.

6. Ayam-Ya

Lokasi: Nihonbashi/Osaka/Ueno Tokyo/Kyoto
Menu: Halal Ramen
Berdekatan masjid As Salam Ueno, korang boleh rasa Ramen ala-ala Indonesia style yang pedas dan sedap.

7. Yoshiya

Lokasi: Arashiyama, Kyoto
Menu: Authentic Japanese food, Wagyu Beef, Tempura
Restoran ini menyajikan hidangan washoku yang sedap dan original. Terletak berdekatan Bamboo forest di Kyoto.

8. Malaychan

Lokasi: Ikebukuro, Tokyo
Menu: Malaysian food
Dimiliki oleh seorang wanita yang pernah tinggal di Malaysia selama lebih 15 tahun, ramai pelajar Malaysia yang suka kerja part time disini. Lokasi di West Gate Ikebukuro dalam 10 minit jalan kaki dari stesen.

9. Khazana

Lokasi: Odaiba, Tokyo/Minato Mirai, Yokohama
Menu: Indian Buffet Lunch
Terletak di dalam shopping mall Decks di Odaiba, korang boleh menikmati masakan India yang sedap sambil melihat pemandangan tepi laut Tokyo Bay dan Rainbow Bridge yang indah.

10. Hanasaka Jiisan

Lokasi: Shibuya, Tokyo
Menu: Halal Shabu Shabu (Japanese steamboat)
Agak sukar untuk mencari restoran ini kerana lokasinya agak tersorok. Daging yang digunakan adalah berkualiti baik walaupun sedikit mahal tapi berbaloi.

Semoga bermanfaat!


Nangis Nak ‘Donut Petak’ Tiap Kali Lalu Starbucks, Gelagat Budak Kecil Ini Buat Netizen Terhibur

Setiap orang pasti mempunyai makanan kegemaran mereka yang tersendiri. Ada yang setiap minggu mahupun setiap hari pasti ‘wajib’ makan makanan kegemaran itu.
Sama seperti seorang anak kecil ini, dia akan menangis setiap kali kenderaan orang tuanya melalui di hadapan kedai Starbucks kerana menginginkan ‘donut petak’.
Lalu orang tuanya terpaksa membeli donut petak tersebut setiap kali melalui di hadapan kafe tersebut.
Menerusi sebuah video yang dikongsikan oleh ibu anak kecil itu di TikTok, azvdh berkongsikan gelagat anaknya yang melucukan itu.

 @azvdh
adik donut petak 🤣
 ♬ Funny Song – Cavendish Music

Menurut ibunya juga, pekerja di kafe tersebut juga sudah tahu apa yang mahu dibeli setiap kali pergi ke sana. Tak lain tak bukan, pasti mahu beli donut petak.
Menjengah ke ruangan komen, kebanyakan netizen turut terhibur dengan gelagat anak kecil itu yang mempunyai taste tinggi walaupun masih kecil.

“Kat rumah pun mintak..”

Netizen turut mendoakan semoga ibu dan ayahnya dimurahkan rezeki.

Sumber: TikTok @azvdh


Nasi Bujang Untuk Poket Kering Hujung Bulan, Boleh Cuba Buat!

Sebelum wujudnya nasi bajet menu rahmah, awal tahun 90-an kite dah ada menu ‘lejen’ iaitu set menu nasi bujang. Jadi bagi mengembalikan nostalgia, jom kita buat di rumah.
Cuma sup kosong itu boleh upgrade sikit. Kita buat sup ayam siam. Set nasi bujang ini dulu antara nasi bajet popular dikalangan perantau.
Setiap kali kalau nak jimat duit, nasi bujang menjadi pilihan disebabkan makanannya murah jadi jimat duit untuk makan. Masakan ini juga sesuai untuk orang bujang sebab itu ia dinamakan sedemikian.
Namun, walaupun ia kelihatan ringkas, nasi putih telur goreng dan sup kosong sudah memadai. Perut pun kenyang.
 Jom kita tengok resipi di bawah.

RESIPI NASI BUJANG

Bahan Telur Dadar:

1 biji telur
1 sdk sos ikan
Air limau
Serbuk lada putih
Garam
1 biji bawang merah – dihiris

Cara Menggoreng Telur:

Pecahkan telur ke dalam bekas
Masukkan titis sos ikan, sedikit air limau, secubit serbuk lada putih, secubit garam, dan sedikit bawang.
Kacau telur sehingga sekata
Panaskan kuali dan masukkan minyak, goreng telur sehingga garing
Telur dadar telah siap dimasak.

Baca juga: Wanita Ini Kongsi 8 ‘Rahsia’ Masak Telur Dadar Gebu Gebas, Anak-Anak Tentu Suka!
Bahan Sup Ayam Siam:

Hirisan lemak ayam*
Bawang putih – ditumbuk*
Halia – ditumbuk*
Bawang Merah – dipotong*
Bawang besar – dipotong*
Serai – dipotong*
Daun limau purut*
Sup Bunjut Adabi
Garam
Gula
Maggi cukup rasa
Thai Fish sauce

Cara Memasak Sup Ayam Siam:

Masukkan sedikit minyak masak, kemudian tumiskan bahan yang bertanda *. Masak sehingga bahan-bahan tersebut agak garing sedikit dan wangi.
Apabila sudah garing dan wangi, masukkan air dan sup bunjut.
Masukkan 5-7 titis sos ikan dan maggi cukup rasa.
Masukkan gula dan garam secukup rasa.
Taburkan bawang goreng ke dalam sup. Siap untuk dimakan.

Bahan Sambal Belacan:

6 biji limau kasturi (buang biji)
50g belacan yang telah dibakar
3 biji cili merah + 1biji cili hijau
8 biji cili padi hijau
25 biji cili padi merah
100ml air asam jawa pekat
Masukkan sedikit gula dan garam

Cara Buat Sambal Belacan:
Kisar atau tumbuk kesemua bahan diatas hingga sebati. Dah siap.

Makanan yang paling sesuai untuk orang bujang dan mereka yang suka simple-simple je. Telur goreng memang sesuai dengan makanan berkuah seperti sup tulang dan tomyam. Itu sahaja resepi kali ini. Selamat mencuba!


Nasi Bukhari Dan Kuah Dalca Cara Mudah, Sesuai Untuk Jamu Orang Datang Beraya

Jom buat Nasi Bukhari dan Kuah Dalca untuk menu juadah orang datang beraya ke rumah nanti. Memang makan bertambah dibuatnya.
Musim raya ini, pasti ada yang plan nak buat majlis berbuka di rumah kan. Apa kata selitkan sekali resipi ni. Mesti ramai yang bertambah-tambah nasi nanti. Nasi ni memang sesuai sangat untuk raikan tetamu.
Baca juga: Sate Dan Kuah Kacang Cara Simple, Memang Sedap Untuk Juadah Raya
Nak resipi yang mudah? Jangan risau. Follow je resipi yang dikongsikan oleh Cik Puan Tengku RosElyza Raja Muhammad ini. Mudah sangat ye! Rasanya nak masak dalam rice cooker pun boleh sangat.
Kalau terasa tekak nak makan nasi bukhari, tak perlu lagi nak beli kat luar. Masak sendiri kat rumah lagi puas hati. Beli kat luar pun boleh tahan mahal juga. Lagi jimat masak sendiri. Kebersihannya pun terjamin.

RESIPI NASI BUKHARI DAN KUAH DALCA

Cara Buat Nasi Bukhari:

Bahan A – (tumis)

1 ulas bawang putih – dihiris
2 ulas bawang merah – dihiris
1 inci halia – dihiris
3-5 biji buah pelaga
3-5 biji bunga cengkih
2-3 kuntum bunga lawang
1 inci kulit kayu manis
2 sudu rempah bukhari -dibancuh dengan sedikit air
2 sudu minyak sapi untuk menumis

Bahan B – (bahan-bahan lain)

1/2 cawan susu cair
1 biji tomato dipotong dadu
1/2 ekor ayam dipotong kecil dibuat stok dengan 3 cawan air
2 cawan beras basmathi/biasa – dibersihkan dan ditoskan
1 batang daun ketumbar – dihiris halus
Secubit garam
Sedikit gula

Cara memasak Nasi Bukahri:

1. Tumis semua bahan tumis hingga naik bau (Gunakan periuk nasi kalau boleh).

2. Masukkan rempah bukhari yang telah dibancuh dengan sedikit air dan tumis lagi hingga pecah minyak.

3. Masukkan ayam bersama stoknya sekali serta masukkan lain-lain bahan iaitu susu cair, tomato yang dipotong dadu dan daun ketumbar.

4. Masukkan beras, perasakan dengan garam dan gula. Tutup periuk dan masak nasi seperti biasa.

Cara Buat Kuah Dalca

Bahan kuah dalca:

Kacang dhal (rendam semalaman, lepas tu rebus sehingga empuk)
1/2 peket rempah dal (cari di kedai india)
Bawang putih, merah, halia (siap dikisar)
Asam keping
Rempah 4 sekawan
2 sudu besar biji sawi
Cili kisar
1/2 kg Daging(direbus)
Santan (optional)
Terung diptong bulat
Kentang dipotong 4
Lobak merah dipotong
Kacang panjang hiris memanjang

Cara penyediaan:

1. Tumis bahan kisar, rempah sekawan, biji sawi.
2. Bila dah naik bau, masukkan cili kisar. Tumis sampai pecah minyak.
3. Seterusnya masukkan bancuhan rempah kacang dhal ..tumis lagi sampai dia pecah minyak, tambah air jika perlu. Masukkan daging tumis lagi.
4. Lepas tu masukkan kentang dan lobak merah, masak sehingga empuk. Bila dah empuk baru masukkan kacang dhal yang sudah direbus.
5. Kacau rata masukkan terung, kacang panjang dan tomato. Bila pekat tambah lagi air dan letak garam secukup rasa.
6. Masak sehingga siap dan boleh dihidang.

Selamat mencuba!

Baca juga: Kacang Goreng Pedas Cara Mudah, Guna 4 BAHAN Ini, Laku Keras Kudapan Raya Nanti


Nasi Butter Ala KFC, Mesti Anak Terpikat Nak Makan Bertambah!

Apa kata ibu-ibu cuba buat nasi butter ala KFC sebagai pengganti nasi putih? Di jamin menu ini dapat pikat selera anak-anak anda! Mereka pun mesti bosan makan nasi putih juga.
Baca juga: Cara Buat Cheesy Wedges Ala KFC, Guna 5 Bahan Ini Je
Nasi butter, sup dan ayam goreng yang dijual di KFC memang nampak simple tetapi serba serbi cukup rasanya. Satu hidangan lengkap yang disukai oleh semua golongan.
Jika anda teringin untuk menikmatinya, jom kita cuba buat sendiri di rumah mengikut resipi yang dikongsi oleh Cik Puan Syue Haida. Jom kita buat.

RESIPI NASI BUTTER ALA KFC

Saiz hidangan: 5 orang makan
Bahan-bahan:

4 cawan beras
4 biji bawang putih – ketuk dan potong halus
1 biji bawang merah – hiris nipis
125g butter
Halia – ketuk
1 cawan susu full cream
1 kiub pati ayam
Garam

Cara-cara penyediaan:
1. Panaskan kuali, masukkan butter, tumis bawang putih dan bawang merah sampai naik bau. Kemudian masukkan halia.
2. Masukkan susu full cream dan kacaukan sekejap dalam 2 minit.
3. Masukkan beras yang dah dibasuh, lepas itu masukkan kiub pati ayam dan gorengkan beras sekejap dalam 3 minit.
4. Alihkan beras ke dalam rice cooker dan masukkan air, sukatan air di tambahkan dengan secawan susu tadi.
5. Macam saya, beras 4 cawan air 4 cawan+1 cawan susu dan masukkan sedikit garam dan masak spt biasa (sukatan air bergantung pada jenis beras + dgn susu skali) sebab dah ada penggunaan susu, jadi kurangkan air.
6. Siap.
CARA BUAT AYAM GORENG ALA KFC
Bahan-bahan:

10 ketul ayam
1 cawan tepung bestari original
1 cawan tepung bestari spicy

Cara penyediaan:
1. Ambik 5-6 sudu besar campuran tepung tadi dan gaul sekali bersama ayam. Biarkan sebati perap ayam dengan tepung kira-kira 2 jam.
2. Dah siap perap panaskan kuali letak minyak dan ambil ayam perap tadi.
3. Gaulkan dengan tepung campuran tadi dan salutkan tepung tebal-tebal dan masukkan dalam kuali. Goreng hingga garing. Angkat dan toskan. Siap!
CARA BUAT SUP CHICKEN MEATBALL
Bahan-bahan:

Leher / kaki ayam potong kecil-kecil

10 biji chicken meatball

Daun sup

1 kiub pati ayam

Halia – ketuk

Bawang putih

3 cawan air

Garam secukupnya

Cara memasak:
1. Tumiskan bawang putih hingga naik bau,masukkan halia dan leher/kaki ayam dan biarkan sekejap.
2. Masukkan chicken meatball, kiub pati ayam dan air biarkan sampai masak.
3. Masukkan garam dan daun sup.
4. Siap.

Selamat mencuba set resipi ini.
Baca juga: Ayam Goreng Rangup, Hanya Guna 2 Bahan Ini Untuk ‘Crispy’ Ala KFC


Bapa Ini Kongsi Resipi Nasi Butter Ayam Rangup, Anak Mesti Naik Selera!

Anak susah nak makan? Apa kata kita buat Nasi Butter Ayam Rangup. Mesti terbuka selera mereka nak makan.
Bosan dengan nasi ayam, nasi beriani dan beraneka nasi lain, apa kata kali ini anda cuba pula ayam goreng rangup kesukaan anak-anak dengan Nasi Butter.
Resipi simple tapi sedap dan mengenyangkan. Nak buat macam mana? Jom cuba perkongsian resipi Superdaddy, Khairul Abdullah.
Baca juga: Ibu Ini Kongsi Resipi Nasi Butter Ala KFC, Buat Sendiri Puas Hati Anak-Anak Makan
Resipi Nasi Butter Ayam Rangup
Nah resipi paling mudah yakmat ni. Nasi Butter Ayam Crunchy yang dimasak sekali harung dalam periuk letrik. Tak sampai 45 minit boleh siap ni. Bahan-bahan dia pun simple je.

Bahan-bahan:

2 pot beras, cuci dan toskan.
20gm butter, marjerin pun boleh aihh.
½ ekor ayam dipotong kecil dan letak garam.
3 ulas bawang putih dihiris nipis
1 inci halia diketuk
1 helai daun pandan dicarik dan disimpul
1 kiub pati ayam
1 cawan susu segar/susu cair/susu kotak
2 cawan air

Cara memasak:
1. Cairkan butter dan tumis bawang putih, halia dan daun pandan sampai naik bau dan sedikit garing dan masukkan beras dan kacau sebati.
2. Masukkan susu dan kacau sebati lepas tu masukkan air dan juga kiub pati ayam dan kacau sebati.
3. Susunkan ayam di bahagian atas biar cun lalu tutup periuk dan tekan ON. Tunggu sampai nasi masak. Kalau ada sayur boleh masukkan di bahagian atas nasi dan tutup tudung biar sekitar 5-7 minit, siap dikukus.
4. Dah siap, keluarkan sayur dan asingkan, keluarkan ayam, sapukan butter dan masukkan dalam air fryer pada suhu 200 degree selama 12 minit. Boleh juga digoreng dengan api yang kuat hingga golden brown.

Siap dan hidangkan. Mudah kan?
Sup tu aku rebus je kaki ayam dan bahagian-bahagian tulang atau lemak yang tak digunakan tu. Biar berjasa sikit.
Sambal tu aku guna jer Sos Cili Thai Maggi, aku potong daun ketumbar dan perah limau sikit. Fuhhh berdesup pergi dia nanti.
Selamat mencuba.


Nasi Daging Adabi, Resipi Ekspres Jimat Masa, Lebih 5.1K Perkongsian

Jom cuba buat Nasi Daging Adabi. Mesti korang akan terus jatuh cinta sebab bukan sahaja sedap, tapi dagingnya juga empuk tau.
Nasi pula masak cantik elok, mesti akan ‘repeat’ nak makan punya. Hidang sekali dengan air asam kerisik bawang dan rendang telur lagi sedap. Bertambah-tambah nasi dibuatnya!
Resipi nasi daging adabi ini telah dikongsikan sendiri oleh Hidayah Terbilang di laman Facebook. Perkongsiannya itu telah menarik perhatian netizen hingga meraih sehingga 5.1K shares!
Baca juga: Lebih 50K Shares, Wanita Ini Kongsi Cara Buat Rendang Ayam Style Orang Perak
Ramai rupanya penggemar nasi daging ini. Resipi ni sangat simple. Dan boleh juga di hidang dengan rendang telur.
Kalau tak nak makan rendang ayam dan rendang daging, korang masak lah rendang telur ni pula. Jom kita lihat cara memasaknya.

RESIPI NASI DAGING ADABI

Bahan menumis:

2 sdb minyak sapi
2 sdb minyak masak
2 biji bawang besar*
6 ulas bawang putih*
3 inci halia*
Kulit kayu Manis
Bunga Lawang
Bunga Cengkih
Buah Pelaga
2 sdb rempah kurma
2 helai daun pandan
2 biji tomato
3/4 susu cair
3/4 sudu penuh garam
Garam
Daun Ketumbar

Mayang halus bahan-bahan bertanda *
Bahan nasi daging:

1 tin kurma daging adabi
Beras basmathi atau beras wangi

Cara-cara memasak:
1. Mula-mula tumis ke semua bahan menumis di atas.
2. Tumiskan 4 sekawan dan bahan * yang dimayang sehingga garing.
3. Masukkan daun pandan dan rempah kurma.
4. Masuk pula isi kurma daging adabi dan susu cair. Didihkan sekejap dan masukkan garam, cukup rasa & tomato.
5. Toskan beras basmathi ke periuk nasi dan masukkan tumisan tadi.

6. Last sekali bila nasi dah masak baru masukkan daun ketumbar. Nasi akan helok gebu dan wangi.

Siap untuk dihidang! Nasi tu kena guna Basmathi, barulah cantik jadinya, Tips masa nak masak nasi ni korang jangan kacau masa sedang masak untuk elakkan beras patah.
Selamat mencuba!


Nasi Goreng Butter Salmon, SEDAP Rasa BerLemak Dan Pedas-pedas Manja

Pernah cuba Nasi Goreng Butter Salmon? Memang sedap dengan rasa berlemak dari butter dan salmon serta pedas-pedas manja dari cili merah kisar ini.
Baca juga: Pistachio Crusted Salmon, Bakar 6 Minit Je Guna Air Fryer!
Hidangan ini diinspirasikan dari nasi goreng ala jepun kerana menggunakan isi salmon sebagai bahan rencah. Cuma kita ‘adjust’ sedikit dengan meletakkan cili kisar supaya sesuai dengan tekak melayu.
Kaedah nak memasak pun mudah untuk diikuti. Tumis seperti nasi goreng yang biasa kita buat dan walla, siap!
Ikuti resipi dari perkongsian @adikfoods dari laman TikTok ini yang sudah meraih tontonan sehingga 300k ini. Memang menarik untuk dicuba!

RESIPI NASI GORENG BUTTER SALMON
Sedap dengan rasa lemak dari butter dan salmon serta rasa pedas-pedas manja dari cabai merah besor. Kome nak rasa pedas menyengat letak lebih cabai burung. Sayur boleh guna sayur Baby Spinach atau sayur hijau yang lain. Moh le buat!

Bahan-bahan:

Nasi putih semalaman
Salmon – potong dadu sederhana
Butter
2 biji telur
Sayur Baby Spinach
Sedikit lada hitam
Minyak zaitun untuk menumis

Bahan kisar:

3 tangkai cili merah
1 biji bawang merah
1 ulas bawang putih

Cara-cara memasak:
1. Mula-mula, goreng dahulu isi ikan salmon dengan minyak zaitun. Tos dan ketepikan.
2. Kemudian, cairkan butter dan tumiskan bahan kisar sehingga naik bau.
3. Bila dah mula terbit minyak, masukkan telur dan scrambble kan ia.
4. Masukkan nasi putih semalaman dan kacau bagi sebati. Boleh masukkan bahan perasa.
5. Goreng sehingga nasi itu nampak berasap-asap. Masa ini dah boleh masukkan sayur rencah iaitu baby spinach.
6. Akhir sekali, masukkan isi salmon yang sudah digoreng tadi. Gaul bagi sebati.
7. Boleh tutup api dan sedia untuk dihidang.
Video penuh:

 @adikfoods
Adik’s Nasi Goreng Butter Salmon. Sedap dengan rasa lemak dari butter dan salmon serta rasa pedas-pedas manja dari cabai merah besor. Kome nak rasa pedas menyengat letak lebih cabai burung. Sayur boleh guna sayur Baby Spinach atau sayur hijau yang lain. Moh le buat! . ⏯ Kredit lagu : Giorno Di Mercato . 🅱Bahan-bahan 4 cawan nasi 2 keping ikan Salmon – potong dadu, buang tulang 250g Baby Spinach 3 biji telur Serbuk lada hitam / putih Garam dan Perasa kegemaran ▪ Bahan Kisar 5 biji cili merah besar 5 biji cili padi 5 ulas bawang putih 1 biji bawang besar merah #FoodFestOnTikTok #friedrice #salmon #makanlokal #tiktokmy #tiktokindonesia #tiktokmalaysia #tiktoksingapore #tiktokbrunei #fyp #fypシ #foryourpage #foryou #masak #makan #resep #reseptiktok #adikfoods #adikfoodsrecipe
 ♬ original sound – AdikFoodS – AdikFoodS

Selamat mencuba resipi Nasi Goreng Butter Salmon ini.
Baca juga: Resipi Salmon With Creamy Lemon Sauce, Mudah Dan Sedap!


Nasi Goreng Cili Kering, Teringat Terus Nostalgia Di Kampung Halaman

Sebut je Nasi Goreng Cili Kering atau Cabai Kering, mesti terimbau kembali zaman dulu-dulu. Ramai yang kata ini nasi goreng ‘lejen’ kerana keenakkan rasanya yang menggamit memori.
Tapi min pun memang tak boleh lupa. Setiap kali kalau balik kampung je, memang akan selalu dapat makan nasi goreng ini waktu sarapan pagi.
Sedapnya dia susah nak gambarkan. Sebabnya, walaupun dah sejuk pun nasi goreng cili kering ini, masih lagi konsisten rasanya. Bayangkan kalau makan ketika panas-panas. Fuhh!
Baca juga: Cara Goreng Telur Mata Kerbau Yang Cantik Elok, Kena Ikut 3 Tips Ini
Alang-alang dah panjang lebar min berceloteh, jom kita tengok bahan-bahan simple yang boleh pakai kat dapur dengan resipi perkongsian dari Adilah Razak ini.

Resipi Nasi Goreng Cili Kering

Bahan tumbuk / kisar:

4 ulas bawang putih
3 biji bawang merah

Bahan lain:

Nasi sejuk
Sejemput belacan bakar
Sejemput ikan bilis
5 tangkai cili kering – digunting kecil
Petai – optional
2 biji telur ayam – optional
2 ekor ikan goreng yang telah dicarik isi – optional
Garam
Ajinamoto

Cara memasak:
1. Panaskan kuali & tumis bahan tumbuk
2. Kacau sehingga naik bau, kemudian masukkan belacan bakar, ikan bilis dan cili kering. Biarkan cili kering sedikit garing.
3. Masukkan pula telur ayam. Biarkan berketul sedikit baru dikacau
4. Masukkan nasi sejuk dan kacau sebati
5. Perasakan dan masukkan isi ikan goreng
6. Kacau sekata dan biarkan nasi sedikit kering
7. Masukkan petai dan kacau & bolehlah ditutup api. Sedia untuk dihidang.

Nak lagi sedap, hidangkan sekali dengan ayam goreng atau telur mata. Memang marvellous tau rasa dia!
Selamat mencuba.


Nasi Goreng Cina Yang ‘Simple’ Dan Mudah, Anak-anak Mesti Makan Bertambah!

Jom buat nasi goreng cina ala-ala kedai makan yang simple dan sedap. Tak pedas sangat, anak-anak pun suka sangat makan nasi goreng ni. Boleh buat untuk hidangan makan malam, tengah hari dan juga sarapan pagi.
Sesuai juga dijadikan bekalan untuk anak-anak ke sekolah.
Hidangan ini di masak hanya menggunakan bawang putih dan tidak menggunakan bahan memasak yang banyak dalam penyediaannya.
Baca juga: Pelbagai Resipi Nasi Goreng Di Sini
Letak udang fresh barulah sedap. Kalau ada nasi putih yang tak habis makan malam semalam, korang boleh masak hidangan ini waktu pagi! Takde lah nasi basi nanti.
Masak sendiri je lagi best. Kalau makan kat luar, kekadang ngam dengan tekak dan citarasa kita. Kekadang tak juga. Kena tengok, kedai tu ramai orang datang makan atau tak. Kalau ramai yang datang, besar kemungkinan menu-menu kat kedai tu semua sedap-sedap belaka.
Resipi nasi goreng cina ini telah di kongsikan oleh Anez Awanis melalui laman Facebooknya. Mudah dan sedap sangat rasanya.
Kalau semua bahan memasak dah lengkap, 10 minit je dah siap! Guna kuali lagend baru syok. Puas hati masak sendiri dari makan kat luar kan. Jimat pun jimat!

RESIPI NASI GORENG CINA
Resipi nasi goreng cina simple dan sedap. Boleh buat untuk sahur bulan ramadhan, kejap je nak siapkan. Kena simpan banyak stok perencah la untuk bulan puasa nanti.

Bahan-bahan:

Nasi semangkuk
Perencah nasi goreng cina Seri Aji
100g ayam
200g Sayur campur
2 biji Telur
3 ulas Bawang putih – ditumbuk
1sdk sos bijan

Bahan hiasan:

Daun sup
Bawang goreng
Cili merah

Cara-cara memasak:
1. Panaskan minyak dan goreng telur hancur. Ketepikan.
2. Tambah sedikit minyak, tumiskan bawang putih hingga naik bau.
3. Masukkan ayam , masak sampai empuk kemudian masukkan sayur campur.
4. Masukkan nasi dan telur hancur td, gaul semua hingga sebati.
5. Masukkan perencah nasi goreng cina Seri Aji. Gaul sebati.
6. Masukkan sos bijan. Kacau sekejap dan tutup api.
7. Hiaskan dengan daun sup,bawang goreng dan cili merah. Siap untuk dihidang!

Bahan-bahan kat atas tu bergantung pada berapa banyak kuantiti nasi. Kalau banyak nasinya, maka korang kena tambah juga bahan-bahannya.
Mudah je kan resipi ni! Kalau nak rasa asli masak nasi goreng ini, jangan lupa letak sikit minyak bijan. Barulah dapat rasa keasliannya itu.
Selamat mencuba!


Nasi Goreng Kampung Macam Resipi Mak, Sekali Rasa Mesti Nak Lagi

Suka makan Nasi Goreng Kampung? Sedap betul makan bersama telur mata goyang~
Selalu mak-mak mesti akan guna lebihan nasi waktu malam untuk dijadikan nasi goreng pada waktu sarapan pagi.
Nasi goreng kampung sangat terkenal dihidang dengan campuran bahan seperti kangkung, ikan bilis, belacan dan juga cili api.
Baca Juga: Resipi ‘Nasi Goreng’ Tanpa Nasi, Sesuai Untuk Korang Yang Tengah Diet
Rasanya juga sedikit pedas. Kalau tak pedas tak syok juga kan. Tapi tahap kepedasannya boleh dikawal dengan mengurangkan penggunaan cili. Nasi goreng kampung juga mudah dibuat dan sungguh enak dimakan.
Jom kita ikuti perkongsian resepi nasi goreng kampung yang dikongsikan oleh Hawa Aziz.
Resipi Nasi Goreng Kampung

Bahan tumbuk:

2 biji Bawang besar
5 ulas Bawang putih
Belacan
Sedikit ikan bilis
10 tangkal Cili api (lagi pedas lagi sedap)

Bahan nasi:

6 cawan Nasi
5 biji telur
1 ikat kangkung
Ikan bilis (digoreng)
Minyak untuk menumis

Cara memasak:
1. Tumbuk kesemua bahan iaitu bawang merah, bawang putih, cili api, belacan dan ikan bilis.
2. Panaskan minyak dan tumis bahan tumbuk tadi.
3. Bila bahan tumbuk tadi dah naik bau, masukkan telur dan biarkan agak garing sebelum dikacau.
4. Bila telur dah agak nak garing, kacaukan sehingga sebati. Masa ni kalau nak masukkan garam dah boleh ye.
5. Kemudian, masukkan nasi dan gaul sebati.
6. Masukkan kangkung dan gaulkan kesemua bahan.
7. Tips nak nasi goreng sedap, gorengkan dengan api yang kuat.
8. Untuk ikan bilis goreng pula, pastikan basuh bersih ikan bilis dan tos kan.
9. Kemudian, goreng sehingga garing dan taburkan diatas nasi goreng kampung. Siap untuk dihidang.

Nota: Tips nak ikan bilis garing adalah masa mula-mula nak goreng tu, pastikan minyak betul-betul panas. Selepas tu perlahankan api dan sentiasa kacau untuk ikan bilis masak sekata.

Seronoklah dapat makan nasi goreng kampung yang ada kangkung dan ikan bilis lebih ni. Puas hati nak makan! Makan dengan sambal belacan lagi power.
Semoga resepi nasi goreng kampung ini bermanfaat buat kita semua. Selamat mencuba!

Sumber: Hawa Aziz


Nasi Goreng Ketam Viral Ala Thai, Menu Tak Ada Jual Di Kedai, Boleh Cuba Di Rumah

Kalau ada lebihan nasi sejuk, jom cuba buat Nasi Goreng Ketam Viral Ala Thai Ini. Dekat Malaysia tak ada yang menjual, jadi kita buat sendiri di rumah.
Resipi ini sangat mudah untuk dibuat, hanya campak sahaja bahan dalam kuali dan goreng. Yang dah pernah pergi Thailand mesti rindukan nasi goreng ini. Al-maklumlah, negara jiran punya style padu beb.
Baca juga: Pelbagai Resipi Nasi Goreng Di Sini
Bahan wajib adalah nasi putih dan isi ketam. Bahan lain yang wajib ada dalam masakan Thai juga ialah penggunaan serbuk cili.
Dengan adanya serbuk cili, aroma masakkan akan lebih menyengat. Wajib juga menggunakan cili api. Dimana masakkan Thai cukup terkenal dengan rasa pedas dan masamnya. Begitu juga dengan resepi nasi goreng Thai ini.
Dengan mengikuti perkongsian resipi asal oleh Fizalgk, korang dapat menikmati nasi goreng ketam viral ala-ala kedai makan di Thailand yang tak kurang sedapnya. Hidangan ini juga lengkap dengan sayur-sayuran.

RESIPI NASI GORENG ALA THAI

Portion hidangan: seorang makan
Bahan-bahan:

2 sudu besar minyak masak
4 ulas bawang putih di cincang
1 biji telur
2 cawan nasi sejuk – di peroi
1/2 cawan isi ketam yang di rebus
2 sudu teh kicap cair
1 sudu teh kicap sotong
½ sudu teh gula
1/2 sudu teh lada sulah
1 tangkai daun bawang di hiris nipis
Sedikit serbuk cili Thai

Cara-cara memasak:

1. Panaskan minyak di dalam kuali besar dengan api yang sederhana. Masukkan minyak masak dan tumis bawang putih hingga berubah warna, pecahkan pula telur sambil di kacau.

2. Masukkan nasi dan isi ketam dan kacau sebentar.

3. Masukkan kicap sotong, kicap cair, gula, lada sulah dan kacau lagi sehingga semua bahan bercampur dan sebati.

4. Masukkan daun bawang dan kacau sekadar bercampur dan matikan api. Hidangkan dengan serbuk cili Thai, potongan limau dan cili padi.

5.  Untuk topping macam dalam gambar, goreng telur add-on secara berasingan dan tambahkan isi ketam. Dah siap!

Nak tunggu travel ke sana pun tak tahu bila. Jadi, baik masak sendiri dirumah. Lebih jimat. Nak masak banyak mana pun boleh. Nak tambah bila nasi dah habis sepinggan pun boleh.
Kat rumah takde siapa yang larang. Kalau ada lebihan nasi putih, pelbagai resipi nasi goreng yang ada boleh korang cuba. Termasuklah resipi enak ini.
Selamat mencuba!


Nasi Goreng Selambak, Memang Kenyang Betul Kalau Makan Di Kedai Ni

Zaman-zaman sekarang ni dekat mana lagi kita nak jumpa kedai makan yang menyajikan jumlah makanan yang banyak kan? Haa tapi sebenarnya masih ada tau kedai yang menyajikan pelanggan mereka makanan dalam kuantiti yang banyak! Dan yang paling bestnya, mestilah sedap makanan mereka ni. Nak tahu dekat mana? Jom kita baca lagi artikel ini.
Sebuah akaun di Twitter @AusMeshi ada berkongsi pengalamanya makan di sebuah kedai makan di Ipoh Perak yang bernama Nasi goreng itik salai Lespettua. Apa yang specialnya di kedai makan ini adalah nasi goreng itik salai mereka dan selain itu adalah nasi goreng kerang mereka.
Nasi Goreng Selambak Memang Kenyang Betul Kalau Makan Di Kedai Ni:
” Selamber je kedai ini letak nasi selambak macam ni ‘Nasi Goreng Itik & Nasi Goreng Kerang’ ”

Tidak semua orang sebenarnya dapat memasak itik salai dengan sempurna, tetapi kedai ini mampu menunjukkan kepada pelangganya bahawa mereka sangat mahir dalam memasak itik salai!
” Banyak kedai aku makan, itik mesti tak pandai masak (liat). Tapi yang ini lembut je bila gigit ”

Selain daripada keistimewaan mereka iaitu itik salai, nasi goreng kerang mereka juga mendapat pujian dari orang ramai kerana rasanya yang sedap dan isi kerang yang sangat padat. Memang tak rugilah kalau anda makan di sini.
” Paling aku puji Nasi Goreng Kerang deme. Aku korek je nasi ada kerang. Korek je nasi ada kerang. Berapa banyak dia taruh entah lah ”

Selain itu, pemilik akaun Twitter ini juga ada berkongsi beberapa tips untuk anda makan di sini.
” Sikit tips bila makan sini, minta sambal lebih. Nasi dia kena gaul dengan sambal baru sedap! Tahap pedas sambal? Pedas lah juga tapi masih boleh dinikmati ”

” Kedai ini di Botani, Ipoh. Waze sahaja Lespettua ”

Kepada anda yang memang sukakan itik salai, anda jangan lepaskan peluang ini untuk cuba makan di kedai makan ini tau.
Alamat: 12 A, Lebuh Lapangan Siber 2, Taman Cyber, 31350 Ipoh, Perak
Waktu Beroperasi: Selasa – Ahad ( 4 PM – 10 PM )
Sumber: @AusMeshi


Nasi Goreng Sosej, Menu Ringkas Untuk Anak Yang Tak Nak Makan Sayur

Jika sesekali anak tak nak sayur, apa kata buat Nasi Goreng Sosej ini. Tak perlu dah nak runsing dan memaksa anak makan sayur.
Nak lagi bijak, boleh guna sosej vegetarian yang rasanya seakan ayam, jadi anak-anak tak tertinggal nutrien yang diperlukan. Hah, ayat pun dah macam iklan TV pula. Hiks!
Kebiasaannya, nasi goreng ini dipanggil nasi goreng bodoh kerana bahan-bahannya sangat ringkas dan mudah untuk disediakan.
Baca juga: Sosej Ayam Homemade, Tambah Sayur Ini, Lebih Sihat Anak-anak Makan!
Dah selalu sangat dah makan nasi goreng kampung, nasi goreng ayam, nasi goreng tomyam, nasi goreng daging merah. Tapi menggunakan bahan yang simple dan mudah ni, maka terhasillah nasi goreng sosej.
Simple sebab bahan yang digunakan ni banyak dijual di pasaraya atau kedai runcit. Tinggal campakkan je dalam kuali.
Jom ikuti resipi dari perkongsian Jamaliiah Kamal ini di laman Facebook.

RESIPI NASI GORENG SOSEJ

Bahan-bahan:

Nasi sejuk secukupnya
Udang secukupnya
1-2 batang sosej – hiris bulat
Sotong secukupnya – hiris bulat
2 biji Telur
Garam dan perasa secukupnya
Minyak masak untuk menumis

Cara-cara menggoreng:
1. Panaskan minyak masak di dalam kuali dengan secukupnya.
2. Masukkan hirisan sosej, udang dan juga sotong. Goreng seketika.
3. Seterusnya masukkan telur. Biar seketika dalam kuali kemudian barulah dikacau. Ini supaya tekstur telur sedikit kasar dan tidak terlalu hancur.
4. Tambahkan garam dan perasa Cukup Rasa dengan secukupnya.
5. Akhir sekali, masukkan nasi. Empunya resipi guna lebihan nasi dingin yang telah dikukus terlebih dahulu. Ia menjadikan nasi berderai dan tidak berketul bila digoreng.
6. Goreng nasi hingga semua bahan jadi sebati. Angkat dan sedia untuk dihidangkan.

Nasi goreng sosej ini, makan ketika masih panas-panas suam macam tu. Boleh juga sediakan telur mata atau ayam goreng sebagai lauk tambahan.
Selamat mencuba!


Lelaki Ini Order Nasi Goreng Sotong, Tapi Saiznya Buat Ramai Netizen Berdekah

Nasi goreng merupakan salah satu pilihan popular di Nusantara dan tidak terkecuali juga di Malaysia. Antara hidangan yang popular ialah nasi goreng kampung, nasi goreng pattaya, nasi goreng sotong, nasi goreng cili padi dan nasi goreng ikan masin.
Bagi penggemar makanan laut, semestinya nasi goreng sotong dan nasi goreng ABC menjadi pilihan popular untuk dijadikan santapan.
Baca juga: “Burger terbaik pernah dimakan” – Youtuber UK Kagum Dengan Rasa ‘Juicy’ Burger Ramly
Namun lain pula ceritanya di negara seberang, semenjak kos sara hidup makin meningkat, harga sotong juga makin meningkat.
Tular isu baru-baru ini mengisahkan seorang lelaki pergi ke kedai makan yang berhampiran dan telah memesan sepinggan nasi goreng sotong di situ.
Dengan rasa teruja tidak sabar untuk menikmati hidangan tersebut, dia terus mencapai garfu dan sudu untuk menjamahnya.
Akan tetapi sebelum dia makan makanan tersebut, tiba-tiba dia tersedar ada sesuatu yang pelik di dalam nasi goreng itu.
Puas dicari sotong yang telah dipesan bersama nasi gorengnya itu rupa-rupanya sotong mini pula yang digunakan!

 @050591nick
#sudu besar ke sotong yang kecik😂#for My Pages #for your Pages. #viraltiktok
 ♬ Bukan Kaleng Kaleng – Yolanda Jarly

Menerusi video yang dimuat naik oleh @050591nick itu, kelihatan saiz sotong itu teramat kecil dan lebih kecil berbanding dengan saiz ikan bilis.
Walaupun sebenarnya dia berasa agak kecewa, akan tetapi dia turut terhibur apabila ditimpa situasi sedemikian.
Ketika artikel ini sedang ditulis, video yang tular ini telah mencecah sebanyak 69.8K tontonan, 1995 tanda suka, dan 223 komen di laman TikTok tersebut.
Menjengah di ruangan komen, warganet juga meluahkan bahawa mereka berasa terhibur melihat sotong ‘gergasi’ itu.
Antara komen netizen:


Jom Buat Nasi Impit Cara Orang Lama, Kena Tekan Nasi Lembik Panas-Panas!

Mudah saja rupanya cara nak buat nasi impit cara orang lama. Tapi kena ikut sukatannya yang betul supaya nasi impit menjadi elok. Nasi impit biasanya dimakan dengan rendang, lontong, kuah kacang, kuah soto dan sebagainya.
Jika sebelum ini kita selalu beli nasi impit segera di pasar raya, kali ini apa kata jom cuba buat sendiri nasi impit di rumah. Bukan apa, lebih jimat dan puas hati jika buat sendiri lebih lagi untuk rumah terbuka. Jom follow perkongsikan oleh Nazia Suhaimi di bawah. Semoga bermanfaat!
Baca juga: Petua Rebus Nasi Impit Jimat Gas, Hasil Sama Macam Rebus 3 Jam. Tak Guna ‘Pressure Cooker’ Pun!
Baca juga: Wanita Ini Kongsi Resipi Satay Hasil Jualan Turun-Temurun Keluarga, Lengkap Bersama Kuah Kacang Lazat
Resipi Nasi Impit Cara Orang Lama
Bahan-bahan:

1 pot beras
3 pot air

Cara-cara:
1. Masak nasi macam biasa cuma sukatan 1 pot beras bersamaan 3 pot air.
2. Masak atas api, bila dah masak kecilkan api. Tunggu sehingga nasi betul-betul masak dan tak jelatah, baru matikan api.
3. Cara nak impitkan nasi, mula-mula cedok nasi tadi ke dalam loyang. Kalau kalian tak nak nasi melekat pada loyang, boleh alis minyak sikit keliling loyang sebelum masukkan nasi.

4. Lenyekkan nasi dengan senduk seperti dalam gambar.

5. Lepas dah lenyek dengan senduk, atas tangan dengan kain dalam plastik. Kemudian ditekan-tekan banyak kali untuk impitkan lagi nasi.

6. Kemudian, impit-impit lagi nasi sehingga cantik kejadian nasi impit.

7. Inilah hasilnya. Tunggu sejuk baru dipotong. Kalau potong masa panas nanti tak berapa cantik. Selamat mencuba!

Kredit: Nazia Suhaimi


Nasi Kandar Yang Hangpa Kena Try Kat Penang!

 PENULIS
myResipi

 KATEGORI
Artikel

 POSTED ON
2019-06-28 05:00:54

Nasi kandar memang makanan ikonik di negeri Pulau Pinang. Pelancong yang datang pasti takkan pulang tanpa merasai makanan yang menjadi simbol keunikan Pulau Mutiara. Buat korang yang ada di Pulau Pinang atau yang tengah plan nak ke sana, ini antara lokasi nasi kandar yang padu korang kena cuba.

 1. Ali Ameir Nasi Kandar

Foto Kredit: hungryonion.org
Ali Ameir beroperasi seawal jam 6.30 pagi sehingga 11 pagi. Ali Ameir Nasi Kandar akan ditutup untuk beberapa jam sebelum dibuka kembali pada jam 6:30 petang. Korang jangan pelik ye! Orang utara memang pagi pun makan nasi.

2. Rahmat Berkat Nasi Kandar

Foto Kredit: syilingperingatan.blogspot.com
Haa..Rahmat Berkat boleh dikatakan sebelah-sebelah je dengan Ali Ameir. Cuma, dia bukannya bangunan jenis shoplot. Gerai kecil je. Tapi, pelanggannya tetap ramai. So, kalau korang nak try nasi kandar Rahmat Berkat kena cepat tau sebab dia dibuka dari jam 9 malam sampailah makanan habis. Siapa cepat dia dapat!
3. Nasi Kandar Kampong Melayu

Foto Kredit: vkeong.com
Nasi kandar Kampong Melayu terkenal sebab dia paling havoc serve nasi kandar di waktu pagi. Mesti korang pelik kenapa makan nasi kandar waktu pagi kan? Haa, sebenarnya orang dulu-dulu makan nasi kandar pagi-pagi supaya ada tenaga untuk kerja. And of course nasi kandar kat Kampong Melayu ni admin jamin sedap!
4. Deen Maju, Jalan Gurdwara

Foto Kredit: deenamik.com
Haa.. Siapa je yang tak tahu Deen Maju. Admin pun rasa tak perlu nak cerita lebih. Hari-hari orang ramai beratur panjang kat sini. Memang confirm sedap. Ini antara nasi kandar yang korang wajib try kalau sampai Pulau Pinang.
5. Shariff Nasi Kandar

Foto Kredit: vkeong.com
Shariff Nasi Kandar ni salah satu nasi kandar favourite admin. Sebenarnya, tak ramai yang tahu pasal Shariff Nasi Kandar kalau nak dibandingkan dengan Deen Maju atau Kampong Melayu. Dulu Shariff Nasi Kandar ni hanyalah gerai kecil tepi jalan tapi sekarang dah tukar jadi shoplot!
So, hangpa yang kat Penang ataupun yang nak pergi Penang kena serbu tempat-tempat ni. Memang takkan menyesal lah!


Nasi Kapit Atau Impit Sambal Hitam, Buat Sarapan Pun Boleh, Sedap Sangat!

Pernah dengar tak nasi kapit? Nama lainnya di panggil sebagai nasi impit.
Nasi ni bukan takat makan dengan sate, lontong dan kuah kacang ye. Makan dengan sambal hitam pun boleh. Sedap weh!
Biasanya nasi kapit atau nasi impit ni di hidang bila Hari Raya. Tapi hari biasa nak makan pun boleh. Mesti ada yang tertanya-tanya macam mana nak buat sambal hitam ni kan?
Baca juga: Petua Rebus Nasi Impit Jimat Gas, Hasil Sama Macam Rebus 3 Jam. Tak Guna ‘Pressure Cooker’ Pun!
Sebut pasal sambal, terbayang teksturnya yang basah. Tapi, kat sini tekstur sambal hitamnya kering.
Ditambah pula pedasnya dengan campuran cili padi kisar dan lada hitam.
Warna sambal ni akan kemerahan. Sebab di campur dengan gula nisan. Cantik sangat teksturnya. Korang boleh makan sambal ni dengan nasi impit untuk sarapan pagi. Sedap ye! Nak campur dalam nasi pun boleh.
Resepi nasi impit sambal hitam ni telah dikongsikan oleh Muliadi Ramli. Boleh simpan dalam bekas dan letak dalam peti supaya sambal tahan lama.
Bila-bila korang nak makan terus boleh ambil je dan campur dalam nasi impit atau nasi putih.

Resipi Nasi Kapit / Impit Sambal Hitam

Bahan A:
Nasi Impit Instant
Bahan B:
8 ekor ikan selayang
1 biji kelapa parut
Bahan kisar halus:
5 biji bwg merah
3 ulas bwg putih
1 inci halia
4 btg serai
2 sb lada hitam
5 biji cili padi (tak suka padas, tak payah letak)
* Kisar halus semua bahan di atas
Bahan lain:
1 kpg Nisang
Garam
Perasa

Cara membuatnya:
1. Ikan selayang 8 ekor disiang bersih. Kemudian, direbus dengan asam keping dan garam. Diasingkan isi dari tulang.
2. Kemudian, ditumbuk isi ikan. Guna lesung batu atau nak blender pun boleh dan ketepikan.
3. 1 biji kelapa parut disanggai dengan api kecil dalam kuali hingga menjadi keperang- perangan atau hampir coklat gitu. Jaga-jaga jangan sampai hangus, nanti pahit sambal kita.
4. Mesti selalu kacau dan dibalik- balikkan. Apabila kelapa sudah keperangan, keluarkan dari kuali dan sejukkan.
5. Apabila dah sejuk, boleh dikisar atau tumbuk bagi kelapa jadi halus. Nanti keluarkan minyak dan ketepikan.
6. Masukkan nisan dalam kuali. Tambah air rebusan ikan untuk cairkan nisan. Kemudian, masukkan bahan kisar halus tadi. Masak bagi mendidih!
7. Masukkan isi ikan yang dah ditumbuk tadi, masak sampai hampir kering bahan tersebut. Kena kacau selalu untuk elak hangus.
8. Boleh dah tambah garam dan perasa. Apabila dah kering, boleh masukkan kelapa yang kita dah kisar tadi.
9. Masak sampai kering. Kalau yang suka lembab-lembab sikit, tak payah masak sampai kering. Gaul dan kacau elak hangus.

Ok siap! Boleh dihidangkan dengan nasi impit. Selamat mencuba!


Nasi Kari Tin Ayam Yang Mudah & Lazat, Memang Jimat Masa Lah!

Kadangkala makan nasi putih berlauk pun boleh membuatkan kita bosan, bila ada resepi nasi kari ayam ini boleh la menaikkan selera semula. Makan panas-panas memang sedap. Jom cuba resepi yang dikongsikan oleh Khairul Abdullah di Facebook.
PENULISmyResipi
MASAKANNusantara
TAHAP KESUKARANMedium
FAKTA MASAKAN

40 min
PENYEDIAAN

4 orang
HIDANGAN

NASI KARI AYAMKadangkala makan nasi putih berlauk pun boleh membuatkan kita bosan, bila ada resepi nasi kari ayam ini boleh la menaikkan selera semula. Makan panas-panas memang sedap. Jom cuba resepi yang dikongsikan oleh Khairul Abdullah di Facebook.
BAHAN-BAHAN
2 pot beras, cuci dan toskan

1 tin kari ayam/kambing/daging

½ biji bawang besar dimayang

3 ulas bawang putih dimayang

1 kulit kayu manis

1 kuntum bunga lawang

1 tangkai daun kari

3-4 sudu minyak untuk menumis
CARA PENYEDIAAN
Panaskan minyak dan tumis bawang besar, bawang putih, kulit kayu manis, bunga lawang sehingga naik bau dan bawang sedikit garing kemudian masukkan kari ayam. Kacau rata.

Masukkan beras dan tambah sedikit garam lalu kacau rata. Masukkan air ikut sukatan beras.

Masukkan dalam periuk nasi dan tunggu sehingga nasi masak. Siap da boleh dihidang.
TIPSHanya letak air separuh sukatan sahaja untuk mengelakkan nasi menjadi lembik.
Kongsi Resepi IniSertai Kami & Kongsikan Resipi AndaDaftar sekarang dan kongsikan resipi kebahagian anda dengan kami.

×


Nasi Lemak TANPA Santan, Peniaga Ini Dedahkan Rahsia Cara Buat Sedap

Kebiasannya, nasi lemak sedap mesti dimasak dengan santan. Rupanya ada resipi nasi lemak tanpa santan dan menggunakan rempah-rempah yang biasa ada di dapur kita. Nak cari nasi lemak sedap bukan senang.
Peniaga nasi lemak ini, Cik Puan Siti Nor Fatin bukannya calang-calang wanita. Beliau memiliki Diploma Kejururawatan. Tapi disebabkan tak nak berjauhan dengan anak-anak, dia sanggup tidak memilih kerjaya jururawat.
Baca juga: [VIDEO] Cara Bungkus Nasi Lemak Daun Pisang, Mudah Dan Kemas
Sebaliknya beliau menjadi suri rumah yang menjual nasi lemak di depan rumahnya. Resipi nasi lemak ini merupakan resipi turun temurun daripada emaknya.
Percaya atau tidak, nasi lemak yang dijualnya itu hanya RM1 sebungkus. Baru berniaga empat hari, wanita ini sudah menjual kira-kira 40 ke 50 bungkus nasi lemak setiap hari. Itulah duit poket suri rumah ini.

RESIPI NASI LEMAK TANPA SANTAN

Sebenarnya saya tolong mak saya meniaga dari darjah dua. Sekarang umur saya 26 tahun. Saya pilih jadi suri rumah sebab tak kuat nak tinggalkan anak-anak. Setiap kali saya masak nasi mesti bergenang air mata teringatkan masa kecil-kecil dulu.”
Sekarang saya pula teruskan legasi tu. Specialnya nasi lemak ni saya tak pakai santan. Saya share resipinya. Mana tahu ada suri rumah nak buat meniaga juga.
Bahan nasi:

Beras
Daun pandan
Garam

Bahan tumis darat:

Bawang Kecil
Halia
Kulit kayu manis
Bunga lawang
Buah pelaga
Bunga cengkih

Bahan sambal tumis:

Bawang besar – kisar dengan minyak siap
Cili kisar
Asam keping
Gula kabung
Garam
Air secukupnya

Bahan hiasan:

Timun – potong serong
Kacang – goreng
Telur rebus – belah dua

Cara penyediaan:
1. Beras basuh dan masak macam biasa. Masukkan daun pandan dan garam.
2. Sementara itu, tumiskan ke semua bahan tumis darat dan masukkan dalam nasi. Bila nasi dah nak kering, kacau biar sekata.
3. Untuk penyediaan sambal pula, tumis bawang besar yang dah dikisar. (kisar dengan minyak siap-siap)
4. Bila dah wangi baru masukkan cili kisar. Biarkan sehingga pecah minyak.
5. Masukkan air, asam keping, gula, garam. Saya guna gula kabung. Masak sehingga kering.
6. Lepas itu, boleh hidangkan dengan timun, kacang dan telur.
7. Sedia untuk dihidang atau dijual.

Selamat mencuba resipi ini.
Baca juga: Tip Masak Nasi Lemak Guna Santan Kotak, Barulah Wangi Dan Masak Sekata


Nasi Lubnan Dengan Pasta Rambut, Menu Dari Benua Amerika Utara Yang Unik!

Korang pernah makan nasi lubnan dengan pasta rambut tak? Menu ni kalau di negara Lubnan dikenali sebagai Nasi Lubnan tapi dekat negara arab ia dikenali sebagai Riz bil syar`ayah atau maksudnya nasi dengan pasta rambut.
Sewaktu Siti tiba di UBC hidangan ini telah disediakan oleh rakannya Dina Badawy. Bila dihidangkan menu nasi Lubnan ni Siti tak sangka  yang berjurai-jurai tu adalah pasta. Bila dah makan tu Siti tanya resipi nasi ni pada Dina.
Beliau kata resipi ni hanya menggunakan beras,pasta,air dan stok ayam. Lepastu masukkan ke dalam ketuhar dan masak. Menu ni boleh dimakan begitu sahaja ataupun kita boleh makan dengan lauk macam selalu.

Resipi Nasi Lubnan Yang Unik Dan Mudah
Bahan-bahan:

Pasta angel hair agak-agak selingkar jari
1 helai daun bay
3 biji buah pelaga
3 kelopak bunga lawang
3 kuntum bunga cengkih
Minyak sapi / Minyak biasa
3 cawan beras
1 sudu teh serbuk kayu manis
3 sudu teh sebuk stok ayam
3 sudu halia dan bawang mesin

Cara penyediaan:

Patah-patahkan pasta supaya menjadi pendek.
Panaskan minyak dan goreng pasta kering atas api perlahan.
Apabila pasta sudah berwarna keemasan, masukkan daun bay dan rempah-ratus tiga beradik tadi.
Tumis sehingga naik wangi.
Masukkan bahan pasta dan tumis.
Tambah 4 ½ cawan air dan masak dalam periuk nasi elektrik seperti biasa.
Nasi siap.

Sekarang kita nak buat salad pulak. Guna 3 bahan je.

Bahan-bahan:

2 biji tomato
1 biji timun
½ labu bawang besar

Cara-cara:

Timun dikupas belang-belang dan digaru dengan garfu.
Timun belah empat dan dipotong dadu.
Tomato didadu kasar.
Bawang besar didadu kecil.
Tambah 1 sudu teh daun pudina kering, 1 sudu teh garam, 1 sudu makan jus limau,1 sudu makan minyak bawang putih.
Gaulkan rata.
Sedia untuk dihidang.

Kredit: Siti Hazneza Abdul Hamid
Baca juga:
Resipi Nasi Dagang Guna Rice Cooker, Tak Perlu Rendam & Kukus Pun Menjadi!


Nasi Popular Yang Rakyat Malaysia Pasti Tahu

 PENULIS
myResipi

 KATEGORI
Artikel

 POSTED ON
2019-11-14 04:34:36

Nasi adalah satu kewajiban untuk rakyat Malaysia. Tak complete sehari makan kalau tak makan nasi. Dari sarapan pagi, hinggalah makan malam, mesti ada nasi dalam hidangan. So sini dikongsi beberapa jenis hidangan popular yang korang pasti dah makan.
1. Nasi Goreng Kampung
Photo Credit: serembanmyexpress.com
Siapa je tak suka nasi goreng kampung ni? Hidangan paling standard yang kita boleh makan walaupun tak de selera atau tak tahu nak makan apa. Jarang nak muak kalau bab nasi goreng kampung. Ada juga yang tambah rasa dengan letakkan sos tomato atau cili.
2. Nasi Lemak
Photo Credit: thestar.com.my
Kalau Malaysia ada nasi rasmi, status itu mungkin diberi kepada nasi lemak. Hidangan nasi yang cukup ikonik untuk rakyat Malaysia. Mood tak kena kalau tak makan nasi lemak untuk sarapan pagi.
3. Nasi Ayam
Photo Credit: friedchillies.com
Hidangan yang tak perlu hari istimewa untuk dihidang. Hidangan simple nasi, ayam, timun, tomato dan salad yang cukup lazat. Tambahan sos kicap dan sup menambah lagi rasanya.
4. Nasi Tomato
Photo Credit: lunch2u.com.my
Ia antara nasi favourite Admin juga. Rasa tomato dan herba nasi ini membuatkannya enak dimakan walaupun begitu sahaja tanpa lauk atau kuah. Bayangkan kalau ada lauk. Lagilah sedap!
5. Nasi Minyak
Photo Credit: nyonyacooking.com
Ini dia, nasi rasmi kenduri. Tak jalan kenduri kalau tak de hidangan ni. Dihidangan dengan macam-macam jenis lauk sewaktu kenduri. Tak de masalah dari segi rasa!
Untungnya kita sebagai rakyat Malaysia. Banyak pilihan untuk makan terutamanya bila pilih nasi. Takkan bosan selera makan. Hari-hari boleh makan nasi lain jenis!


Nasi Terjelantah? Wanita Ini Kongsi Petua ‘Repair’ Balik, Jangan Buang Terus!

Mesti ada satu hari tu korang pernah terkena nasi terjelantah (mentah & lembik).
Ini bakal mak mertua pun mesti pandang gerenti tak lulus untuk jadi menantu.
Tak apalah, asalkan tahu bagaimana nak atasi masalah tersebut.
Baca juga: 6 Cara Masak Nasi Supaya Lambat Basi & Tahan Sampai 2 Hari
Wanita ini yang dikenali telah berkongsi petua untuk ‘repair’ balik nasi mentah itu, Jadi, tak perlu terus buang tau.
Jom kita lihat perkongsian wanita ini dibawah.

Ade tak kat dalam ni yang pernah masak nasi terjelantah atau tak cukup air?
Masak nasi jelantah ini kadang-kdang ade banyak faktor. Bukan sebab tak pandai masak nasi. Kadang sebab ni je.
1. Dah terbiasa masak nasi dalam portion yang sedikit tiba-tiba kena masak dalam portion yang banyak.
2. Lupa paras sukatan air
Caranya mudah saja:
1. Keluarkan semua nasi yang jelantah itu dan masuk ke dalam pengukus.
2. Jangan lupa masak air dalam pengukus dulu. Selepas itu kukus sahaja nasi seperti biasa kira-kira 10 minit.
3. Nak lebih wangi, korang boleh tambah daun pandan. Nasi jelantah tadi dapat diselamatkan plus dapat nasi yang gebu dan lembut.
Semoga bermanfaat!

Sumber: Cik Pn Prop